text:
TDH bu hepde Türkmenistanyň daşary ýurda satan harytlarynyň umumy bahasynyň ABŞ-nyň 4 million dollaryna golaý bolandygyny, türkmen telekeçileriniň bolsa azyklyk bugdaý satyn alandygyny habar berýär.
Neşiriň maglumatyna görä, Russiýadan, Türkiýeden, Pakistandan, Latwiýadan we Gyrgyzystandan gelen telekeçiler daşary ýurt walýutasyny töläp, Türkmenbaşydaky nebiti gaýtadan işleýän zawodlar toplumynda öndürilen flanel matasyny, ýüplügi we nah matanyň galyndylaryny, pagta süýümini satyn aldylar. “Geleşikleriň umumy bahasy ABŞ-nyň 3 million 930 müň dollaryndan gowrak boldy” diýip, habarda aýdylýar.
Şeýle-de, Russiýanyň we Pakistanyň işewür toparlarynyň wekilleri jemi bahasy 508 müň manatdan gowrak nah ýüplügi satyn aldylar.
Mundanam başga, türkmen telekeçileriniň içerki bazar üçin jemi bahasy 1 million 678 müň manatdan gowrak azyklyk bugdaýy satyn alandyklary habar berilýär, emma bugdaýyň haýsy ýurtdan satyn alnandygy aýdylmaýar.
Türkmenistan garaşsyzlygyň başky ýyllaryndan bäri ýurduň öz sarp edýän bugdaýyny öndürmegi baş wezipeleriniň biri edindi we bu ugurda uly işleriň edilýändigi aýdylýar.
Emma muňa garmazdan, prezident Gurbanguly Berdimuhamedow bu ýyl bugdaý planynyň doldurylmandygyny boýun aldy we resmilere käýinç berdi.
Ýerli çeşmeleriň maglumatlaryna görä, Türkmenistan sogan, pomidor, kartoşka ýaly bakja ekinlerini we miweleri hem köp möçberde daşardan satyn alýar.


c: text/html

text:
Eýranly gyzyň söýgüsi gözýaşlar bilen gutardy0
Birleşen Ştatlaryň Miçigan ştatyndaky bir hassahanada işleýän şepagat uýasy özüni bilmän ýatan Sanaz Nezaminiň maňlaýyndan ogşaýar. Onuň 10 müň kilometr alysda – Eýranda ýaşaýan maşgalasy bolsa bu soňky hoşlaşygy kompýuterden synlap, ajy gözýaş dökýär.
Üç dilde gürläp bilýän 27 ýaşly zenan Nezami Miçiganyň Tehnologoýa Uniwersitetinde inženerlik ugrundan bilim almak isläpdi. Munuň deregine, ol Birleşen Ştatlaryň çola bir ýerine barandan soň beýin ölümini başdan geçirýär. Polisiýanyň aýtmagyna görä, ony özüniň täzelikde bile durmuş guran ýan-ýoldaşy öldir ýaly ýenjipdir.
Nezaminiň Miçiganda ýaşan günleri sanlyja hem bolsa, onuň owazy dillere dessan bolup galar. Tehnologiýanyň gazananlary Nezaminiň maşgalasyna öz gyzlarynyň durmuşynyň soňky pursatlaryny synlamaga mümkinçilik berdi, nätanyş medeniýetden bolan bir zenana gije-gündiz hyzmat eden şepagat uýalary bilen Internet arkaly aragatnaşyk saklamaga şert döretdi.
Maşgalanyň hassahananyň işgärlerine bolan wepasy adatdan daşary haýyr-sahawata hem ýol açdy. Nezaminiň ýüregi, öýkeni we beýleki möhüm beden organlary Birleşen Ştatlarda ýaşaýan ýedi adama transplantasiýa edildi. Şeýle uly sowgat şuňa meňzaş ähli wakalaryň diňe 1 göterimden bolup geçýär.
“Biz Hudaýyň gudraty bilen Sanazyň täzeden durmuşa gaýdyp gelmegini isledik” diýip, onuň aýal dogany Sara Nazami Tährandan amerikan mediasyna telefon arkaly beren interwýusynda aýtdy. “Emma bu hem gudratdyr. Sanaz başgalaryň ýaşamagy üçin öz janyndan geçdi”.
Sanaza sereden şepagat uýasy bu bolup geçen wakanyň, esasan hem ýokary tehnologiýany öz içine alýan aragatnaşygyň Markuet Baş Hassahanasynyň işgärleri üçin “uly tejribe” bolandygyny belledi. “Nezaminiň maşgalasy indi onuň ýaşap bilmejekdigi babatda bize ynanmak isleýärdi” diýip, Kim Grutt AP agentiligine aýtdy.
Nezaminiň Miçigana sapary ony birnäçe aýyň içinde Eýrandan Türkiýä getiren şahsy başdan geçirmeleriň bir bölegi bolupdy. Ol awgust aýynda Türkiýede Nima Nassiri bilen durmuş gurýar we wagtlaýynça onuň bilen ABŞ-nyň Kaliforniýa ştatynyň Los-Anjeles şäherinde ýaşaýar. Nima Nassiri şu ýerde doglup, önüp-ösüpdi. Nezaminiň aýal dogany olaryň Internet arkaly tanyşandygyny aýtdy.
Tähranly Nezami ilkinji ýokary bilimini inženerlik ugrundan alýar, soňra bolsa Fransuz dilinden terjime boýunça magistraturany tamamlaýar. Ol Haftonyň Miçigan Tehnologoýa Uniwersitetine daşky gurşaw inženerligi boýunça doktorlyk derejesini almak üçin barýar.
Täzelikde durmuş guran ýaş çatynjalar noýabr aýynda “Toyota” kysymly ulaglary bilen Kaliforniýadan Dollar Beý şäherine gelýärler. Bu şäher uniwersitetiň howlusyna golaý ýerleşýär. Nezami okuwa dynç alyşdan soň gatnap başlamagy ýüregine düwýär. Bu aralykda, ol Eýrandaky maşgalasy bilen e-mail, SMS we wideo arkaly habarlaşyp durýar. 7-nji dekabrda ol öz uýasyndan iňlis dilinden pars diline terjime eden makalasyny barlap bermegi haýyş edýär.
“Men serpmeden gaýdan ýaly boldum” diýip, Sara Nezami aýdýar. “Sanaz örän ökde gyzdy, emma ol käbir sözlemleri galdyrypdyr. Menden ondan: “Saňa näme bolýar?” diýip soradym. Ol hemme zadyň gowudygyny aýtdy”.
Soňky gün Sanaz Nezami agyr ýaraly ýagdaýda hassahana getirilýär we soňra Markuet Baş Hassahanasyna geçirilýär. Polisiýa ony adamsynyň ýenjengini aýdýar. Onuň adamsyna ikinji derejeli ganhorluk jenaýaty boýunça iş kesildi.
“Onuň beýnisine juda erbet zeper ýetipdir, indi hiç-hili gan aýlananokdy” diýip, Markuet Baş Hassahanasynyň şepagat uýalarynyň ýolbaşçysy Geýl Brendli aýtdy.
Bu ýerde başga-da bir mesele bardy. Hiç kim Nezamini tananokdy. Şonuň üçin, Brendli “Google” arkaly onuň adyny gözleýär. Birdenkä, özüni bilmän ýatan nätanyş bir zenanyň Internetdäki terjimehaly peýda bolýar.
24 sagatdan soň hassahana onuň Eýrandaky maşgalasy bilen aragatnaşyga geçýär. Eýran bilen diplomatiki gatnaşyklary bolmaýan Birleşen Ştatlara wiza alyp, göni gaýdaýmak mümkin däldi. Şonuň üçin, onuň maşgalasynyň Nezamini soňky gezek görüp galmaklary üçin ykjam kompýuterde wideo gurnalýar, şepagat uýalary bilen gürleşip bilmekleri üçin “Yahoo Messenger” açylýar.
Tähranda Nezaminiň garyndaşlary Miçiganda nämeleriň bolup geçýändigini görmek üçin onuň kakasynyň otagyna aýak-aldygyna girip çykýarlar. “Köp agladyk” diýip, onuň uýasy aýdýar. “Biz pars, arap we iňlis dillerinde doga-dileg etdik. Emma şepagat uýalary bize Sanazyň beýnisiň ölendigini aýtdylar”.
Ahyryn, şepagat uýasy Kim Gruttdan hassa ýatan Sanazyň başyny sypap, maňlaýyndan ogşamagy soraýarlar. “Olar bizden özleriniň Sanaz üçin etjek zatlaryny ýerine ýetirmegimizi haýyş etdiler…‘Sanaza ony söýýändigimizi aýt. Biz bärde’. Men aýdylanlary ikirjiňlenmän ýerine ýetirdim”.
Sanaz Nezami 9-njy dekabrda ýagty jahan bilen hoşlaşýar. Ol 18-nji dekabrda Markuetiň Seýilgäh öwülýäsinde jaýlanýar. Pessaýja ýagýan garyň aşagynda hassahananyň ruhanysy Leon Ýarwis eýranly Sanaza sereden şepagat uýalaryndan we beýleki adamlardan ybarat bolan 20 adamyň gatnaşmagynda musulmanlaryň doga-dileglerini, aýatlaryny okaýar.
Episkopal ruhany Ýarwis aradan çykan Sanazyň kakasyna: “Men şu dünýede dem alyp, şu şäherde ýaşap ýörkäm, siziň gyzyňyz hiç-haçan ýeke galmaz” diýip, wada berýär.

robotstxt: allowed

filter: keep


text:
Eýranyň yslam ynkylabynyň mertebesi belent ýolbaşçysy Aýatolla Hameneýi Hezretleri Palestinanyň Hamas hereketiniň syýasy gullugynyň başlygy Esmaeil Haniýäniň birnäçe wagt mundan ozal ýazan hatynyň jogabynda basybalyjy sionist režimi bilen barlyşyk gepleşiklere girişilmegi geçip bolmajak uly günädir diýmek bilen sebäbi Palestina milletiniň ýeňişini yza oklajakdyr we Palestina milletine zyýandan başga zady bolmaz diýip nygtadylar.
söweş we çydamlylygyň Palestina milletiniň ýekeje çykalgasydygyna şek- şübhe ýokdyr we bu batyr milletiň endamyna salynan ýaralaryň şypa beriji nusgasydyr diýip yslam ynkylabynyň mertebesi belent ýolbaşçysy Aýatolla Hameneýi Hezretleri sözüne goşdylar.
yslam ynkylabynyň mertebesi belent ýolbaşçysy Aýatolla Hameneýi Hezretleri sözüniň dowamynda Palestinanyň Hamas hereketiniň syýasy gullugynyň başlygy Esmaeil Haniýäniň birnäçe wagt mundan ozal ýazan hatynda ara atylan mowzuklar şol sanda yslam ymmatynyň garşysyndaky uly çalyşla, sebitiň käbir arap ýurtlarynyň agzalalyk dörediji hereketleri we uly şeýtan bolan Amerika eýerip amala aşyrýan betniýetli planlary, we duşmanyň garşysynda Palestinanyň zulum astyndaky milletini gaýdusyzlygy bellije hakykatdyr we biz hem olary kabul edýäris diýip beýan etdiler.
bu günki gün Palestina meselesi eziji düzgüniň garşysynda yslam dünýäsiniň halkara meseleleriniň başynda ýerleşendir diýip Eýranyň yslam ynkylabynyň mertebesi belent ýolbaşçysy Aýatolla Hameneýi Hezretleri nygtap geçdiler.


text:
Türkmenistanyň Futbol federasiýasynyň resmi internet saýtynda Türkmenistan — Hytaý Taýpeýi duşuşygynyň yzysüre milli ýygyndymyzyň baş tälimçisi Ýazguly Hojageldiýew we duşuşykda birinji goly geçiren hüjümçi Myrat Ýagşyýew bilen söhbetdeşlik çap edilýär. Söhbetdeşlik aşakdaky tertipde gitdi:
- Duşuşygyň ilkinji minutlarynda milli ýygyndymyzda aljyraňlylyk duýuldy. Hytaý Taýpeýiniň milli ýygyndysy duşuşygyň başynda howply hüjümleri geçirdi. Bu barada näme aýdyp bilersiňiz?
- Wajyp duşuşyklarda munuň ýaly ýagdaýlar elmydama bolýar. Ýöne biz bu ýagdaýdan abraý bilen baş alyp çykmagy başardyk.
- Şu günki duşuşyk barada tälimçi hökmünde öz pikiriňizi aýdaýsaňyz!
- Ilkibaşda biraz oýnumyzy tapyp bilmedik. Ýöne soňlugynda özüňizem görensiňiz, oglanlarymyz özlerini dürsäp, oýny doly derejede öz ellerine almagy başardylar. Oýun hakynda aýdanymda wajyp duşuşyk wagtynda diňe milli ýygyndylaryň duşuşygynda däl, eýsem-de dünýäniň öňdebaryjy toparlarynyň duşuşygynda hem munuň ýaly ýagdaýlar gabat gelýär.
- Oýunda eminiň bellän 11 metrlik jerime urgusy takyk boldumy, ýa-da ol eminiň ýalňyşlygymy?
- Bizem edil siz ýaly. Meýdançada bolan ýagdaýy görüp ýetişmedik. Ýöne oýundan soň bu pursada gaýtadan syn ederis, diňe şondan soň anyk jogap berip bolar.
- Geljekki oýunlar barada gysgaça aýdaýsaňyz.
- Geljek hakynda aýdanymda, onda toparçada ýene-de bir duşuşyk geçirmek galdy. Final tapgyryna çykandygymyza garamazdan, Bahreýn bilen geçirmeli soňky duşuşygymyza-da ykjam taýynlanarys.
- 12-nji oýunjçy hökmünde garalýan janköýerleriň goldawy, öz oňyn täsirini ýetirdimi?
- Hakykatdan hem janköýerlerimiziň goldawy örän gowy duýuldy. Pursatdan peýdalanyp türkmen futbolunyň muşdaklaryna köp sagbolsunymy aýdýaryn.
- Toparçadan çykmak meselesini abraý bilen çözdüňiz. Öňümizdäki ýylda haçan ýygnanyşmagy meýilleşdirýärsiňiz. Umuman, milli ýygyndymyz indi haçan jemlener?
- Häzirki wagt bu barada anyk bir zat aýdyp biljek däl. Indiki oýnumyz 2018-nji ýylyň ýazynda, şoňa golaý ýygnanyşarys nesip bolsa.
Hüjümçi Myrat Ýagşyýewe berlen sowal:
- Myrat siz öň hem Balkanabadyň toparynda çykyş etdiňiz, size ýerli janköýerleriň goldawy nähili täsir etdi?
- Gaty gowy täsir etdi. Ýerli janköýerleriň goldawy diňe meň oýnuma däl, eýsem-de tutuş ýygyndymyza hem oňyn täsir etdi.
Soňky habarlar
Archive news
Ýazguly Hojageldiýew: "Janköýerlerimiziň goldawy ýeňşe bolan mümkinçiligimizi has-da artdyrdy"
Türkmenistanyň Futbol federasiýasynyň resmi internet saýtynda Türkmenistan — Hytaý Taýpeýi duşuşygynyň yzysüre milli ýygyndymyzyň baş tälimçisi Ýazguly Hojageldiýew we duşuşykda birinji goly geçiren hüjümçi Myrat Ýagşyýew bilen söhbetdeşlik çap edilýär. Söhbetdeşlik aşakdaky tertipde gitdi:


text:
7 — 10-njy noýabr aralygynda Malaýziýanyň Kuala Lumpur şäherinde Aziýa Futbol Konfederasiýasy (AFK) tarapyndan fitnes boýunça tälimçileriň gözükdirijileriniň okuwy geçirildi.
Halkara okuw seminaryna AFK Agza assosiasiýalarynyň tälimçisleri, instruktorlary, fitnes boýunça instruktorlary gatnaşdylar. Okuwyň esasy maksady fitnes boýunça gözükdirijileriň we tälimçileriň hünärini ýokarlandyrmakdan ybarat boldy.
Ýurdumyzyň adyndan geçirilen halkara okuw seminaryna “Ahal” toparynyň baş tälimçisi Röwşen Meredow gatnaşdy. Ol: “Halkara seminarynda döwrebap fitnes meseleleri ara alnyp maslahatlaşyldy. Aziýa futbol konfederasiýalarynyň derejelerini ýokary galdyrmak üçin nähili işleri geçirmeli diýen sowal seminarda ör-boýuna galdy. Bu barada Londonyň “Çelsisinde”, Turiniň “Ýuwentusynda” hem-de Daniýanyň milli ýygyndysynda fitnes instruktoryň wezipesini ýerine ýetiren Magni Mor giňişleýin düşünje berdi. Onuň geçiren okuw-türgenleşigi gatnaşyjylarda uly täsir galdyrdy. Ussat fitnes instruktoryň çykyşynda esasanam Aziýa futbolunda ýaşlaryň arasynda dürli ýaryşlaryň, çempionatlaryň ýeterlik derejede geçirilmeýändigi aýdyldy” diýip, gürrüň berdi.
Habaryň çeşmesi: www.tff.com.tm


text:
BERKARAR DÖWLETIŇ BAGTYÝAR TALYP ÝAŞLARY
Berkarar döwletiň bagtyýarlyk döwründe hormatly Prezidentimiziň öňdengörüjilikli syýasaty netijesinde ähli ugurlar bilen bir hatarda milli ylym-bilim ulgamy hem güýçli depginde ösýär. Uzaklary nazarlaýan bilim ulgamyny dünýä derejesine laýyk döwrebaplaşdyrmagyň maksatnamalary giňden ornaşdyrylýar. Bu ugruň hünärmenleriniň hünär başarnyklaryny ýokarlandyrmak, ýaşlara okuw-usulyýet ders berlişini kämilleşdirmek, sanly bilim ulgamyny ornaşdyrmak boýunça uly işler alnyp barylýar.
Hormatly Prezidentimiziň tagallalary netijesinde berilýän bilimiň hilini dünýä derejesine laýyk ýola goýmak, ýaşlara dünyäniň ösen talaplaryna laýyk bilim we terbiýe bermekde milli ruha ýugrulan edep-terbiýe mekdebini ýörelge edinmek, onuň bilen ugurdaşlykda ösen döwletleriň tejribesini milli bilim ulgamyna ornaşdyrmak giňden ýaýbaňlandyryldy. Munuň özi düýpli bilim özgertmelerini durmuşa geçirmäge, ýurdumyzy ykdysady, syýasy we medeni taýdan ösdürjek, giň gözýetimli, döwrümiziň ösen talaplaryna laýyk ökde hünärmenleri taýýarlamaga giň ýol açýar.
Talyplaryň zehinini ýüze çykarmak maksady bilen her ýylda geçirilýän döwlet ders we döredijilik bäsleşikleri olaryň zehin-ukybyny has-da açýar, zehini bilen tapawutlanyp, deň-duş ýoldaşlaryna okamakda, döretmekde, saýlan hünärini söýmekde görelde bolýan talyplaryň yhlasyna juda uly hormat goýulýar. 2012-nji ýylyň 9-njy martynda hormatly Prezidentimiziň geçiren Türkmenistanyň Ministrler Kabinetiniň nobatdaky mejlisinde ýurdumyzyň bilim ulgamyny has-da kämilleşdirmek, zehinli talyp ýaşlary ýüze çykarmak, talyplaryň halkymyzyň taryhyny we medeni mirasyny, ylmy-tehniki özgertmeleri öwrenmäge döredijilikli çemeleşmegini höweslendirmek, şeýle hem ýaş nesli ata Watanymyzyň beýik ogullarynyň durmuşynyň mysalynda terbiýelemek maksady bilen Türkmenistanyň ýokary we orta hünär okuw mekdepleriniň talyplary üçin Türkmenistanyň Prezidentiniň atly talyp hakyny döretmek, şeýle-de talyplar üçin bellenilýän atly talyp haklarynyň sanyny we möçberini, olaryň paýlanylyşyny tassyklamak hakynda Permana gol çekdi. Häzirki wagtda Türkmenistanyň Prezidentiniň atly talyp hakyndan başga-da, Magtymguly adyndaky, Oguzhan adyndaky, Mollanepes adyndaky, Gorkut Ata adyndaky, Saparmyrat Türkmenbaşy adyndaky, şeýle hem Türkmenistanyň Kärdeşler arkalaşyklarynyň atly talyp haklary hereket edýär. Ýokary okuw mekdebiniň talyplaryna atly talyp hakynyň berilmegi talyp ýaşlarda ata Watanymyza, halkymyza, hormatly Prezidentimize, şeýle hem özleşdirýän hünärine bolan söýgüsini has-da artdyrýar.
Jemgyýetiň ruhy medeniýetiniň esasyny düzýän bilimiň hilini ýokarlandyrmak işini maksadalaýyk guramakda onuň maddy enjamlaýyn binýadynyň döredilmegi häzirki zaman bilim syýasatynyň esasy ugrudyr. Ata Watanymyzda, ýurdy dolandyrmakda beýik sepgitlere ýetilmegi bilim ulgamyny ösdürip, ýaşlaryň dünýäniň ösen ýurtlarynyň derejesinde döwrebap bilim almagymyza ähli mümkinçilikler döredilýär.
Türkmenistanyň Konstitusiýasynyň 55-nji maddasynda şeýle bellenilýär: “Her bir adamyň bilim almaga hukugy bardyr. Umumy orta bilim hökmanydyr, her bir adam ony döwlet bilim edaralarynda tölegsiz almaga haklydyr.Döwlet her bir adam üçin öz ukyplaryna laýyklykda hünär biliminiň elýeterliligini üpjün edýär. Tölegli bilim beriş işini amala aşyrmaga kanunda bellenen esaslarda we tertipde ýol berilýär. Ähli bilim edaralary üçin hökmany bolan döwlet bilim standartlary bellenýär.” Mundan başga-da 2013-nji ýylyň 4-nji maýynda kabul edilen “Bilim hakynda” Türkmenistanyň kanunynda tölegli bilim işi, bilim işiniň maliýeleşdirilişi barada hem bellenilýär. Türkmenistanda bazar gatnaşyklarynyň ýörelgeleriniň ornaşdyrylýandygyny göz öňünde tutup, ýokary hünär bilim edaralarynda tölegli esaslarda bilim bermek hem ýola goýulýar. Ýurdumyzyň ykdysadyýetiniň ösüşiniň häzirki tapgyrynda Türkmenistanyň bilim ulgamynda amala aşyrylýan özgertmeler bu günki gün öz ajaýyp miwelerini berýär. Talyplaryň halkara ders bäsleşiklerinde, internet olimpiadalarynda üstünlik çykyş etmekleri munuň aýdyň subutnamasydyr. Talyplara döwlet tarapyndan şeýle hemmetaraplaýyn goldaw berilmegi olaryň bilim almaga bolan höwesini artdyrmaga, milli bilim ulgamyny dünýä derejesene çykarmaga, Watanyna wepaly ýaşlaryň kämil hünärmenler bolup ýetişmegine giň mümkinçilikleri berýär.


text:
Şu gün Eýran Yslam Respublikasynyň Prezidenti Hasan Ruhani resmi sapar bilen Türkmenistana geldi.
Iki dostlukly ýurduň Döwlet baýdaklary bilen bezelen Aşgabadyň Halkara howa menzilinde EYR-nyň Baştutanyny resmi adamlar garşyladylar. Uçaryň ýanynda haly düşelen ýodajygyň ugrunda belent mertebeli myhmanyň gelmeginiň hormatyna Hormat garawuly düzüldi. Ýola goýlan asylly däbe görä, milli egin-eşikdäki oglanjyk we gyzjagaz eýran Liderine duz-çörek hödürläp, gül desselerini gowşurdy.
Howa menzilinden Eýran Yslam Respublikasynyň Prezidenti sapar wagtynda özi üçin bellenilen paýtagtymyzyň ajaýyp “Oguzkent” myhmanhanasynda ýerleşen kabulhanasyna ugrady.
Günüň birinji ýarymynda belent mertebeli myhman motosikletçileriň hormat nyzamynyň ugratmagynda Aşgabadyň merkezinde ýerleşýän Garaşsyzlyk meýdanyna geldi. Bu ýerde Türkmenistanyň Prezidenti Gurbanguly Berdimuhamedow eýranly kärdeşini mähirli garşylady.
Iki ýurduň Liderleri dostlukly salamlaşyp, ýörite gurnalan ýere geçýärler. Bu ýerdäki meýdanda mertebeli myhmanyň resmi garşylanyş dabarasy boldy.
Hormat garawulynyň rotasynyň serkerdesi dabaraly hasabat berýär. Eýran Yslam Respublikasynyň hem-de Türkmenistanyň Döwlet senalary ýerine ýetirilýär. Prezidentler Gurbanguly Berdimuhamedow we Hasan Ruhani Hormat garawulynyň nyzama düzülen esgerleriniň öňünden geçýärler. Türkmen Lideri eýranly kärdeşini Türkmenistanyň resmi wekiliýetiniň agzalary bilen tanyşdyrýar. EYR-nyň Prezidenti ýurdumyzda işleýän diplomatik wekilhanalaryň ýolbaşçylary bilen hem tanyşdyrylýar. Öz nobatynda, goňşy döwletiň Baştutany Türkmenistanyň Prezidentini Eýranyň hökümet wekiliýetiniň agzalary bilen tanyşdyrýar.
Dabaranyň ahyrynda Hormat garawulynyň esgerleri dabaraly ýöriş bilen Garaşsyzlyk meýdanyndan geçýärler.
Soňra iki ýurduň Liderleri Ruhyýet köşgüne ugraýarlar. Bu ýerde Türkmenistanyň we Eýran Yslam Respublikasynyň Döwlet baýdaklarynyň öňünde resmi surata düşmek dabarasyndan soň, ikiçäk görnüşde ýokary derejede türkmen-eýran gepleşikleri geçirildi.
Hormatly Prezidentimiz Gurbanguly Berdimuhamedow Prezident Hasan Ruhanini türkmen topragynda mähirli mübärekläp hem-de Türkmenistana gelmek baradaky çakylygy kabul edendigi üçin minnetdarlyk bildirip, dostlugyň we hoşniýetli goňşuçylygyň köpasyrlyk tejribesine, taryhy taýdan emele gelen ruhy-medeni kökleriň umumylygyna esaslanýan döwletara gatnaşyklaryň ýokary derejesini hem-de netijeli häsiýetini nygtady.
Milli Liderimiz ýokary derejedäki häzirki duşuşygyň netijeli türkmen-eýran hyzmatdaşlygyny has-da giňeltmäge kuwwatly itergi berjekdigine ynam bildirip, iki ýurduň abraýly halkara guramalaryň hem-de düzümleriň çäklerinde birek-birege özara goldaw berip, ikitaraplaýyn we köptaraplaýyn görnüşde hyzmatdaşlygy üstünlikli ösdürýändiklerini belledi.
Türkmenistan hem-de Eýran sebit we ählumumy derejede ileri tutulýan meseleler boýunça garaýyşlaryň ýakyn gelýändigini görkezýärler. Şunda parahatçylygy, howpsuzlygy we durnuklylygy üpjün etmek, döwrüň howplaryna hem-de wehimlerine garşy tagallalary birleşdirip hereket etmek boýunça wezipeler aýratyn ähmiýete eýe bolýar. Döwletleriň ikisi hem Hazarda oňyn gatnaşyklaryň pugtalandyrylmagy, onuň parahatçylygyň, dostlugyň we ylalaşygyň deňzi hökmünde derejesiniň berkarar bolmagy ugrunda çykyş edýärler. Bular barada aýtmak bilen, hormatly Prezidentimiz Gurbanguly Berdimuhamedow iki ýurduň daşary syýasat edaralarynyň arasynda yzygiderli geňeşmeleri geçirmek işiniň dowam etdirilmelidigi barada aýtdy.
Türkmenistanyň Baştutany türkmen-eýran hyzmatdaşlygyny ähli ugurlar boýunça — ykdysadyýetde we söwdada, ynsanperwer ulgamda, şol sanda bilim, ylym hem-de medeniýet, sport we syýahatçylyk ugurlary boýunça yzygiderli ösdürmek üçin uly kuwwatyň bardygyny nygtap, döwletara gatnaşyklaryň ösdürilmegine goşýan şahsy goşandy üçin belent mertebeli myhmana tüýs ýürekden minnetdarlyk bildirdi.
Prezident Hasan Ruhani Türkmenistana resmi sapar bilen gelmek baradaky çakylyk hem-de mähirli kabul edilendigi üçin türkmen kärdeşine tüýs ýürekden hoşallyk bildirip, Nowruz baýramynyň dabaraly bellenilýän günlerinde özüniň Aşgabatda bolýandygyna örän şatdygyny belledi.
Belent mertebeli myhman bu nurana bahar baýramy mynasybetli milli Liderimiz Gurbanguly Berdimuhamedowa hem-de tutuş türkmen halkyna mähirli gutlaglaryny we iň oňat arzuwlaryny aýdyp, biziň ýurtlarymyzy baglanyşdyrýan taryhy-medeni kökleriň häzirki döwürde hoşniýetli döwletara gatnaşyklary ösdürmek üçin berk binýat bolup durýandygyny nygtady. Prezident Hasan Ruhani Eýranyň Türkmenistan bilen däp bolan dostlukly gatnaşyklara hemişe ygrarlydygyny tassyklap, häzir ähli ugurlar boýunça türkmen-eýran gatnaşyklaryny işjeňleşdirmek üçin giň mümkinçilikleriň açylýandygyny belledi.
Hususan-da, ulag ulgamynda hyzmatdaşlyk etmäge oňat mümkinçilikler bar. Şu babatda taraplar transmilli demir ýoly gurmak boýunça bilelikdäki iri taslamany amala aşyrdylar. Taraplar halkara derejede üstünlikli gatnaşyk edip, birnäçe möhüm sebit we ählumumy meseleler boýunça garaýyşlarynyň ýakyndygyny görkezýärler.
EYR-nyň Baştutany Aşgabatdaky häzirki gepleşikleriň döwletara gatnaşyklara täze itergi we mazmun berjekdigine ynam bildirip, doganlyk türkmen halkyna abadançylyk we gülläp ösüş baradaky arzuwlaryny aýtdy.
Gepleşikleriň dowamynda iki ýurduň Liderleri türkmen-eýran hyzmatdaşlygynyň meseleleriniň giň toplumyny ara alyp maslahatlaşdylar, ozal gazanylan ylalaşyklary durmuşa geçirmek hem-de geljekki meýiller babatda onuň esasy ugurlaryny anyklaşdyrdylar.
Prezidentler Gurbanguly Berdimuhamedow we Hasan Ruhani özara bähbitli söwda-ykdysady gatnaşyklary ösdürmek hem-de diwersifikasiýalaşdyrmak baradaky pikirlerini aýdyp, döwletara gatnaşyklaryň aýrylmaz bölegi bolan medeni-ynsanperwer hyzmatdaşlygy höweslendirmegiň ähmiýetini bellediler. Taraplar duşuşygyň barşynda özara gyzyklanma bildirilýän sebit we ählumumy gün tertibiniň birnäçe möhüm meseleleri boýunça pikir alşyp, halkara derejede mundan beýläk-de gatnaşyk etmäge taýýardyklaryny tassykladylar.
Prezident Hasan Ruhani hormatly Prezidentimiz Gurbanguly Berdimuhamedowy resmi sapar bilen Eýran Yslam Respublikasyna gelmäge çagyrdy. Bu çakylyk minnetdarlyk bilen kabul edildi. Saparyň möhletleri diplomatik ýollar arkaly ylalaşylar.
Soňra gepleşikler giňişleýin düzümde — iki ýurduň resmi wekiliýetleriniň agzalarynyň gatnaşmagynda dowam etdi.
Hormatly Prezidentimiz Gurbanguly Berdimuhamedow eýranly kärdeşine hem-de EYR-nyň wekiliýetiniň agzalaryna ýüzlenip, Türkmenistana resmi sapar bilen gelmäge çakylygyň kabul edilendigi üçin ýene-de bir gezek tüýs ýürekden minnetdarlyk bildirdi. Döwlet Baştutanymyz şu günki ýokary derejedäki duşuşygyň türkmen-eýran dost-doganlygynyň taryhynda täze sahypany açjakdygyny belläp, bu saparyň netijeleri boýunça ikitaraplaýyn hyzmatdaşlygyň hil taýdan ýokary derejä çykjakdygyna ynam bildirdi.
Milli Liderimiz bu baradaky gürrüňi dowam edip, häzirki zamanyň özara gyzyklanma bildirilýän wajyp halkara we sebit meseleleri boýunça hem iki ýurduň garaýyşlarynyň gabat gelýändigini kanagatlanma bilen belledi. Bu, aýratyn hem, parahatçylyk we howpsuzlyk, durnukly ösüş ugrundaky tagallalar babatda anyk mazmuna eýe bolýar. Bilelikdäki hereketlerimiz milli, sebit we ählumumy bähbitlere laýyk gelmek bilen, halklarymyzyň we ýurtlarymyzyň abadançylygyna gönükdirilendir.
Türkmenistan we Eýran abraýly halkara guramalarda, ilkinji nobatda, Birleşen Milletler Guramasynda özara utgaşykly hyzmatdaşlygy alyp barýarlar. Eýran tarapy ýurdumyzyň hemişelik Bitaraplyk syýasatyna we öňe sürýän netijeli başlangyçlaryna hemişe goldaw berýär. Öz nobatynda, Türkmenistan hem Eýranyň dünýä we sebit syýasatyndaky tutýan ähmiýetli ornuna hormat goýýar hem-de onuň oňyn tekliplerini goldaýar.
Söwda-ykdysady gatnaşyklar döwletara hyzmatdaşlygyň möhüm düzüm bölegi bolup durýar hem-de 2017-nji ýylyň jemleri boýunça söwda-haryt dolanyşygynyň möçberi bu ulgamda netijeli hyzmatdaşlygy giňeltmek üçin ägirt uly mümkinçilikleriň bardygyna şaýatlyk edýär.
Taraplaryň ikitaraplaýyn söwda-haryt dolanyşygynyň möçberini has-da artdyrmak üçin ykdysadyýetiň ileri tutulýan pudaklarynda tejribe alyşmak we anyk taslamalary amala aşyrmak boýunça umumy garaýyşlary bar. Şunuň bilen baglylykda, Türkmenistanda maýa goýumlar we işewürlik, daşary-söwda hem-de ykdysady hyzmatdaşlyk üçin döredilen amatly şertleriň has-da giňeldilýändigi bellärliklidir. Bular hem türkmen-eýran gatnaşyklaryny has-da işjeňleşdirmek üçin uly mümkinçilik açýar.
Türkmenistan senagat tehnologiýalaryny önümçilige giňden ornaşdyrmak bilen, häzirki zamanyň öňdebaryjy tejribelerini hemmetaraplaýyn özleşdirýär. Şeýle ykdysady we ylmy-tehnologik ösüş netijesinde, ýurdumyzda täze kuwwatly pudaklar kemala gelýär hem-de döwrebap kärhanalar döredilýär. Şu babatda Türkmenistan öz harytlaryny dünýä we sebit bazaryna eksport etmekde eýranly işewürler bilen hyzmatdaşlygy mundan beýläk-de has artdyrmaga doly taýýardyr.
Mälim bolşy ýaly, Türkmenistan hem-de Eýran dünýäde nebite we tebigy gaza iň baý hem-de bu babatda dünýädäki kuwwatly döwletlerdir. Munuň özi häzirki zamanyň derwaýys meselesi bolan energetika howpsuzlygyny üpjün etmekde netijeli türkmen-eýran hyzmatdaşlygyny esaslandyrýar.
Türkmenistan dünýä energetika howpsuzlygyny sebit we milli derejede, şeýle hem ählumumy howpsuzlygyň ähli taraplary bilen berk baglanyşdyrýar. Hut şonuň üçin hem türkmen tarapy energiýa serişdelerini dünýä bazaryna päsgelçiliksiz we yzygiderli ýetirmek meselesiniň Birleşen Milletler Guramasynyň derejesinde köptaraplaýyn halkara-hukuk kararnamasy bilen berkidilmeginiň tarapdary bolup çykyş edýär. Şunuň bilen baglylykda, türkmen tarapy energetika babatynda hyzmatdaşlygyň ösdürilmegine gyzyklanma bilen garaýar.
Türkmenistan we Eýran ykdysadyýetiň beýleki möhüm pudaklarynda hem netijeli hyzmatdaşlygy ösdürýärler diýip, hormatly Prezidentimiz Gurbanguly Berdimuhamedow belledi. Şunda onuň anyk netijeleri hökmünde, ilkinji nobatda, iri ulag-üstaşyr taslamalaryny mysal getirip bolar. Türkmen-eýran hyzmatdaşlygynyň bu ugurdaky bilelikdäki işleri Durnukly ösüş maksatlaryna doly kybap gelmek bilen, milli we sebit bähbitlerini öňe iterletmekde uly ähmiýete eýedir. Iri halkara taslamalaryň hatarynda «Demirgazyk — Günorta» ugry boýunça gurlan Gazagystan — Türkmenistan — Eýran demir ýoly aýratyn nygtaldy. Bu demir ýoluň işläp başlamagy hoşniýetli goňşuçylygyň we dost-doganlyk gatnaşyklarynyň miwesidir. Sebäbi şeýle iri möçberli halkara taslamany diňe özara arkalaşykly we el-ele berip hyzmatdaşlyk edýän doganlar amala aşyryp biler.
Bu demir ýol tutuş Ýewraziýa giňişliginiň ulag aragatnaşygyna oňyn täsir etmek bilen, Ýewropa ýurtlary üçin Baltika deňzindäki portlardan Ýakyn hem-de Orta Gündogaryň haryt we çig mal bazarlaryna hem-de Hindi ummanynyň kenaryndaky döwletlere çykmak mümkinçiligini döredýär.
Hormatly Prezidentimiz Gurbanguly Berdimuhamedow Türkmenistan bilen Eýranyň Hazar deňzindäki hyzmatdaşlygynyň ähmiýetini nygtap, iki döwletiň Hazaryň parahatçylyk, hoşniýetli goňşuçylyk we netijeli halkara hyzmatdaşlyk deňzi bolmagynyň tarapdary bolup çykyş edýändiklerini aýratyn belledi. Şunuň bilen baglylykda, Türkmenistan we Eýran Hazar deňziniň hukuk derejesini kesgitlemek boýunça alnyp barylýan gepleşiklere işjeň gatnaşyjy döwletler bolup durýar. Türkmenistan bilen Eýranyň öňe süren başlangyçlary esasynda Hazarda dürli ugurlar boýunça kenarýaka döwletleriň bäşisiniň arasyndaky gatnaşyklary düzgünleşdirýän berk şertnama-hukuk binýady emele gelýär. Türkmenistanyň we Eýranyň teklipleri esasynda Hazar sebitinde giň ugurda köptaraplaýyn özara hereketiň täze görnüşleri we gurallary döredilýär.
Häzirki wagtda ýurdumyzda Türkmenbaşy Halkara deňiz portunyň gurluşygy boýunça iri möçberli taslamany tamamlap barýarys diýip, milli Liderimiz aýtdy. Munuň özi geljekde Eýranyň Hazardaky Enzeli we Neka portlary bilen suw-ulag aragatnaşygymyzy has-da ösdürer hem-de Pars aýlagynda ýerleşýän Bender — Abbas portunyň üsti bilen halkara multimodal ýük daşalyşyny köp esse artdyrmaga mümkinçilik berer.
Örän amatly geografik şertlere eýe bolan Türkmenistanyň we Eýranyň bu ugurda hem bilelikdäki taslamalary amala aşyryp biljekdigi gürrüňsizdir. Şunuň bilen baglylykda, türkmen-eýran serhet geçelgelerinden geçýän ýüküň mukdaryny artdyrmak üçin ýeterlik mümkinçilikler bar.
Ikitaraplaýyn söwda-ykdysady hyzmatdaşlygyň möhüm guraly bolan Hökümetara topar barada aýdylanda, onuň işiniň has giň gerim bilen alnyp barylmagy energetika, ulag hem-de aragatnaşyk, maşyngurluşygy we ýeňil senagat, oba hojalygy hem-de gaýtadan işleýän pudaklarynda has amatly şertleri döretmäge ýardam berer.
Türkmen-eýran doganlyk gatnaşyklarynyň berk we binýatlyk esaslarynyň biri hem umumy medeni-ruhy gymmatlyklardan gözbaş alýan hoşniýetli gatnaşyklarymyzdyr. Olaryň çäkleri diňe geografik ölçegler bilen däl, eýsem, asyrlaryň jümmüşine uzap gidýän çuňňur köklerimiziň nukdaýnazaryndan hem häsiýetlendirilýär. Şu sebäpli, biziň döwletara aragatnaşyklarymyzda gadymdan gelýän hoşniýetli goňşuçylyk däplerine esaslanan hyzmatdaşlyk hem uly orun tutýar.
Bilelikde geçirilýän medeni çäreler we ylmy maslahatlar halklarymyzyň ruhy taýdan özara baýlaşmagy üçin mümkinçilikleri üpjün edýär. Bu ulgamda oňat tejribe hökmünde meşhur taryhy şahslarymyzyň, ilkinji nobatda, alymlarymyzyň we şahyrlarymyzyň döredijilik mirasyna bagyşlanan bilelikdäki çäreler uly ähmiýete eýedir.
Şunuň bilen baglylykda, hormatly Prezidentimiz Gurbanguly Berdimuhamedow türkmen-eýran doganlyk gatnaşyklarynyň mundan beýläk hem parahatçylygyň we gülläp ösüşiň bähbidine hemmetaraplaýyn rowaçlanjakdygyna berk ynam bildirdi.
Eýran Yslam Respublikasynyň Prezidentine söz berilýär. Dostlukly döwletiň Baştutany myhmansöýer türkmen topragynda mähirli kabul edilendigi üçin milli Liderimize ýene-de bir gezek tüýs ýürekden hoşallyk bildirip, häzirki wagtda gözbaşyny asyrlaryň çuňluklaryndan alyp gaýdýan türkmen-eýran gatnaşyklarynyň işjeň ösýändigini nygtady. Taryh baryp gadymy döwürlerden bäri biziň goňşy ýurtlarymyzyň arasynda medeni we ykdysady gatnaşyklaryň bolandygyna şaýatlyk edýär.
Bu gün taraplaryň esasy wezipesi bar bolan şertleri we mümkinçilikleri nazara alyp, däp bolan hyzmatdaşlygy pugtalandyrmakdan we giňeltmekden ybaratdyr. Şunuň bilen baglylykda, biziň gepleşiklerimiziň netijeliligi begendirýär, olaryň barşynda ikitaraplaýyn hyzmatdaşlygyň esasy meseleleri ara alnyp maslahatlaşylýar diýip, Prezident Hasan Ruhani nygtady.
Belent mertebeli myhman ýangyç-energetika ulgamynda gatnaşyk etmegiň hem-de onuň geljeginiň meselelerine aýratyn üns berilýändigini kesgitläp, häzir Türkmenistandan Eýrana elektrik energiýasyny ibermegiň üçünji ugrunyň açylýandygyny kanagatlanma bilen nygtady. Munuň özi energetika pudagynda iki ýurduň arasyndaky hyzmatdaşlygyň işjeňleşýändiginiň nobatdaky subutnamasydyr diýip, eýran Lideri aýtdy.
Prezident Hasan Ruhani Hazar deňzi bilen baglanyşykly meselelere taraplaryň umumy garaýşy barada aýdyp, nebitgaz pudagynda bu sebitde hyzmatdaşlyk etmegiň uly geljegini aýratyn belledi, bu bolsa iki döwletiň ykdysady taýdan ösüşiniň bähbitlerine laýyk gelýär.
Belent mertebeli myhman şeýle hem ulag ulgamynda ikitaraplaýyn hyzmatdaşlyk etmek üçin ägirt uly mümkinçilikleriň bardygyny belledi. Şunuň bilen baglylykda, bu ulgamda gatnaşyklaryň ösdürilmegine hyzmat etjek ylalaşyklaryň gazanyljakdygyna ynam bildirildi. Bellenilişi ýaly, şu gün degişli meseleler hem-de öňde goýlan wezipeleri üstünlikli çözmek boýunça pikir alşyldy. Bularyň hemmesi türkmen-eýran söwda-ykdysady hyzmatdaşlygyň has-da ösdürilmegine ýardam eder.
Prezident Hasan Ruhani Türkmenistanyň hem-de Eýranyň goňşy sebitleriniň arasyndaky hyzmatdaşlygy giňeltmek boýunça hormatly Prezidentimiz Gurbanguly Berdimuhamedowyň başlangyçlaryny goldaýandygyny aýtdy, munuň iki tarapa-da bähbit getirjekdigi gürrüňsizdir.
EYR-nyň Baştutany şeýle hem Ykdysady hyzmatdaşlyk boýunça bilelikdäki hökümetara toparynyň işini işjeňleşdirmek üçin hemme çäreleriň görüljekdigini belledi.
Şular bilen birlikde, belent mertebeli myhman medeni-ynsanperwer ulgamda, şol sanda ylym we bilim ugry babatda netijeli ikitaraplaýyn gatnaşyklary çuňlaşdyrmak, agzalan ugurlarda tejribe alyşmagy ýola goýmak boýunça türkmen Lideriniň pikirleriniň uly ähmiýete eýedigini hem-de eýran tarapynyň olaryň iş ýüzünde durmuşa geçirilmegine örän gyzyklanma bildirýändigini nygtady.
Giňişleýin düzümde gepleşikler tamamlanandan soň, Türkmenistanyň we Eýranyň Prezidentleriniň gatnaşmagynda ikitaraplaýyn resminamalara gol çekmek dabarasy boldy.
Türkmenistanyň Hökümeti bilen Eýran Yslam Respublikasynyň Hökümetiniň arasynda 2018 — 2020-nji ýyllarda medeniýet, sungat, ylym we bilim babatda hyzmatdaşlyk etmegiň Maksatnamasyna; 2018 — 2022-nji ýyllar üçin Söwda hyzmatdaşlygy barada Türkmenistanyň Söwda we daşary ykdysady aragatnaşyklar ministrligi bilen Eýran Yslam Respublikasynyň Senagat, magdanlar we söwda ministrliginiň arasynda özara düşünişmek hakynda Ähtnama; Senagat babatda hyzmatdaşlyk etmek hakynda Türkmenistanyň Senagat ministrligi bilen Eýran Yslam Respublikasynyň Senagat, magdanlar we söwda ministrliginiň arasynda özara düşünişmek hakynda Ähtnama; Türkmenistanyň Döwlet gümrük gullugy bilen Eýran Yslam Respublikasynyň Gümrük müdirliginiň arasynda gümrük maglumatlaryny elektron görnüşde alyş-çalyş etmek barada özara düşünişmek hakynda Ähtnama; Bilelikdäki Türkmen-Eýran işewürler geňeşini döretmek hakynda Türkmenistanyň Söwda-senagat edarasy bilen Eýran Yslam Respublikasynyň Söwda, senagat, magdanlar we oba hojalyk edarasynyň arasynda özara düşünişmek hakynda Ähtnama; Sertifikatlaşdyrmak babatda hyzmatdaşlyk etmek hakynda «Türkmenstandartlary» baş döwlet gullugy bilen Eýranyň standartlar we senagat barlaglary institutynyň arasynda özara düşünişmek hakynda Ähtnama; «Türkmenstandartlary» baş döwlet gullugy bilen Eýranyň standartlar we senagat barlaglary institutynyň arasyndaky özara düşünişmek hakynda Ähtnamany ýerine ýetirmek boýunça Meýilnama;
Türkmenistanyň Oba we suw hojalyk ministrligi bilen Eýran Yslam Respublikasynyň Oba hojalyk Jihad ministrliginiň arasynda oba hojalyk ulgamynda hyzmatdaşlyk etmek barada özara hyzmatdaşlyk hakynda Ähtnama; Türkmenistanyň Sport we ýaşlar syýasaty ministrligi bilen Eýran Yslam Respublikasynyň Sport we ýaşlar ministrliginiň arasynda sport babatda 2018 — 2019-njy ýyllar üçin hyzmatdaşlyk Meýilnamasyna; «Türkmenhowaýollary» gullugy bilen Eýran Yslam Respublikasynyň Raýat awiasiýasy guramasynyň arasynda howa ulagy boýunça özara düşünişmek barada Ähtnama; Türkmenistanyň Daşary işler ministrliginiň Halkara gatnaşyklary instituty bilen Eýran Yslam Respublikasynyň Daşary işler ministrliginiň Syýasy we halkara barlaglar institutynyň arasynda özara düşünişmek hakynda Ähtnama; S.A.Nyýazow adyndaky Türkmen oba hojalyk uniwersiteti (Türkmenistan) bilen Maşadyň Ferdöwsi adyndaky uniwersitetiniň (Eýran Yslam Respublikasy) arasynda ylym-bilim babatda özara hyzmatdaşlyk hakynda Ähtnama; Döwletmämmet Azady adyndaky Türkmen milli dünýä dilleri instituty (Türkmenistan) bilen Maşadyň Ferdöwsi adyndaky uniwersitetiniň (Eýran Yslam Respublikasy) arasynda ylym-bilim babatda özara hyzmatdaşlyk etmek hakynda Ähtnama gol çekilýär.
EYR-nyň Prezidentiniň ýurdumyza resmi saparynyň netijeleri boýunça Türkmenistan bilen Eýran Yslam Respublikasynyň arasynda Bilelikdäki Beýannama kabul edildi.
Resminamalara gol çekmek dabarasy tamamlanandan soň, iki ýurduň Liderleri köpçülikleýin habar beriş serişdeleriniň wekillerine ýüzlenme bilen çykyş etdiler.
Türkmenistanyň Prezidenti ýokary derejedäki duşuşygyň netijelerini teswirläp, şu günki gepleşikleriň netijeli bolandygyny nygtady. olaryň barşynda syýasy, söwda-ykdysady we ynsanperwer ulgamlarda hyzmatdaşlyk etmek boýunça möhüm ylalaşyklar gazanyldy.
Milli Liderimiz EYR-nyň Prezidentiniň saparynyň netijelerine ýokary baha berip, uzak geljege gönükdirilen türkmen-eýran hyzmatdaşlygyna uly itergi berlendigini kanagatlanma bilen nygtady.
Möhüm halkara meseleler boýunça garaýyşlarynyň meňzeşdigini ýa-da gabat gelýändigini görkezýän taraplar döwletara syýasy gatnaşyklar barada aýdylanda, Türkmenistanyň we Eýranyň hyzmatdaşlygynyň esasy maksady sebit we dünýä möçberinde parahatçylygy hem-de gülläp ösüşi üpjün etmekden ybaratdyr diýip, hormatly Prezidentimiz Gurbanguly Berdimuhamedow belledi.
Şunuň bilen baglylykda, iki ýurduň abraýly halkara guramalarda, ilkinji nobatda, Birleşen Milletler Guramasynda, Yslam Hyzmatdaşlyk Guramasynyň we beýleki düzümleriň çäklerinde özara netijeli hereketlerini mundan beýläk-de dowam etmek barada ylalaşyldy.
Döwlet Baştutanymyz bular barada aýtmak bilen, dünýä derejesinde Türkmenistanyň ýörelgesini goldaýandygy üçin, Eýrana minnetdarlyk bildirdi. Mälim bolşy ýaly, energetika howpsuzlygy, üstaşyr-ulag geçelgelerini döretmek ulgamynda ýurdumyz tarapyndan birnäçe anyk başlangyçlar öňe sürüldi. Bu ugurda işjeň çäreleri görüp, türkmen tarapy bu işleri degişli resminamalaryň hem-de kararnamalaryň esasynda halkara guramalar bilen hyzmatdaşlykda amala aşyrýar. Şu babatda milli Liderimiz iki ýurduň daşary syýasat edaralaryna yzygiderli geňeşmeleri geçirmek barada görkezme berlendigini habar berdi.
Gepleşikleriň gün tertibine şeýle hem ykdysadyýeti diwersifikasiýalaşdyrmagyň zerurdygyny nazara alyp, söwda-ykdysady ulgamda, energetika pudagynda, hususan-da, nebitgaz toplumynda, şeýle hem ulag we telekommunikasiýa, oba hojalygy, gurluşyk we beýlekiler ýaly ugurlarda hyzmatdaşlyk etmegiň meseleleri girizildi. Şu babatda kiçi we orta işewürligiň işi boýunça işewür gatnaşyklar hem möhüm ugur bolup durýar.
Hormatly Prezidentimiz Gurbanguly Berdimuhamedow köpçülikleýin habar beriş serişdeleriniň wekillerine ýüzlenip, özara söwda-haryt dolanyşygynyň möçberiniň 2017-nji ýylda ABŞ-nyň bir milliard dollaryndan gowrak bolandygyny belledi. Häzirki günde Türkmenistanda Eýran kompaniýalarynyň 150-den gowragy işleýär.
Şunuň bilen bir hatarda, döwlet Baştutanymyz şeýle hem üstaşyr-ulag geçelgelerini döretmek ulgamynda gatnaşyklara ünsi çekdi. Şunda Gazagystan — Türkmenistan — Eýran transkontinental demir ýoly bilelikdäki tagallalary üstünlikli jemlemegiň aýdyň mysaly bolup hyzmat edýär. Bu ýol häzir diňe biziň ýurtlarymyz tarapyndan däl, eýsem, beýleki döwletler tarapyndan hem ulanylýar.
Energetika hem-de uglewodorod çig malyny gaýtadan işlemek ulgamyndaky hyzmatdaşlyk barada aýdylanda, taraplar bu ugurda işlemegi ylalaşdylar.
Hormatly Prezidentimiz Gurbanguly Berdimuhamedow Hazarda özara hereket etmek baradaky meseläniň üstünde durup geçip, biziň ýurtlarymyzyň ony parahatçylygyň we ylalaşygyň deňzine öwürmegiň tarapdary bolup çykyş edýändiklerini nygtady. Bu ýerde kenarýaka döwletler işjeň hyzmatdaşlyk edýärler we bu iş, aýratyn-da, ekologiýa, biosfera hem-de beýleki ulgamlarda dowam etdiriler. Şu gün bu meseleler boýunça birnäçe taslamalar gyzyklanma bilen ara alnyp maslahatlaşyldy we degişli ylalaşyk gazanyldy.
Milli Liderimiz söwda-ykdysady hyzmatdaşlyk, haryt dolanyşygynyň möçberlerini artdyrmak baradaky gürrüňlere ünsi çekip, bu möhüm meseleleriň hökümetara düzümleriň ugry boýunça ara alnyp maslahatlaşyljakdygyny belledi.
Soňra döwlet Baştutanymyzyň nygtaýşy ýaly, Türkmenistan hem-de Eýran geografik taýdan amatly ýerleşip, şunuň bilen baglanyşykly bar bolan mümkinçiliklerini öz halklarynyň, şeýle hem sebitiň beýleki ýurtlarynyň halklarynyň bähbidine gönükdirmegi maksat edinýärler.
Mundan başga-da, gepleşikleriň çäklerinde terrorçylyk, ekstremizm, neşe serişdeleriniň bikanun dolanyşygy, serhetüsti jenaýatçylyk ýaly, döwrüň howplaryna hem-de wehimlerine garşy hereket etmek bilen baglanyşykly meselelere garaldy.
Taraplar şeýle hem asyrlaryň dowamynda toplanan uly taryhy-medeni tejribä daýanýan ynsanperwer hyzmatdaşlyga uly üns berdiler. Häzirki duşuşygyň Nowruz baýramynyň baýram edilýän günlerinde bolup geçýändigi bellärliklidir, munuň özi özboluşly mana eýe bolan ruhlandyryjy ýagdaýdyr diýip, hormatly Prezidentimiz aýtdy. Halkara derejä eýe bolan bu bahar baýramy ÝUNESKO-nyň adamzadyň maddy däl medeni mirasynyň sanawyna girizildi we biziň ýurtlarymyz, däp boýunça, ony ýokary derejede, giňden belleýärler.
Medeniýet, ylym we bilim, saglygy goraýyş, syýahatçylyk we sport ulgamlarda hyzmatdaşlyk etmäge aýratyn ähmiýet berilýär.
Milli Liderimiz gepleşikleriň netijeleri boýunça dürli ulgamlarda hyzmatdaşlyk etmek babatda resminamalaryň iri toplumyna gol çekilendigini belläp, olaryň halklarymyzyň bähbidine hyzmat etjekdigine ynam bildirdi.
Hormatly Prezidentimiz Gurbanguly Berdimuhamedow, pursatdan peýdalanyp, Prezident Hasan Ruhanä döwletara hyzmatdaşlygy ösdürmekde onuň şahsy goşandy üçin tüýs ýürekden hoşallyk bildirdi hem-de oňa we tutuş eýran halkyna iň oňat arzuwlaryny aýtdy.
Çykyşynyň ahyrynda milli Liderimiz şu günki ikitaraplaýyn duşuşygyň ýokary derejesini ýene-de bir gezek nygtady. Munuň özi türkmen-eýran gatnaşyklarynyň doganlyk, özara hormat goýmak häsiýetiniň aýdyň tassyknamasydyr.
Öz nobatynda, Eýran Yslam Respublikasynyň Baştutany nurana Nowruz baýramyna gabat gelen ýokary derejedäki duşuşygyň netijelerini beýan edip, onuň netijeli häsiýetini nygtady. Aşgabatda geçirilen gepleşikleriň barşynda dürli ulgamlarda hyzmatdaşlyk etmegiň meseleleriniň giň toplumy ara alnyp maslahatlaşyldy.
Eýran we türkmen halklaryny taryhyň, medeniýetiň, diniň umumylygy hem-de hoşniýetli goňşuçylygyň gadymy däpleri, söwda-ykdysady we ynsanperwer gatnaşyklar birleşdirýär. Bu gün taraplar netijeli hyzmatdaşlygy, şol sanda energetika, ulag-üstaşyr ulgamda gatnaşyklary has-da ösdürmek üçin bar bolan özara mümkinçilikleri has doly peýdalanmak üçin ynamly hereket etmäge taýýar. Şunda Türkmenistanyň we Eýranyň çäk taýdan amatly ýerleşmegi bilen şertlenen uly mümkinçilikler bardyr diýip, Prezident Hasan Ruhani belledi. Şunuň bilen baglylykda, bu ulgamda gatnaşyklara täze itergi bermek üçin Sarahs köprüsini açmak barada çözgüt kabul edildi.
Döwletara we hökümetara ulgamlaryndaky hyzmatdaşlyk bilen baglanyşykly hem ençeme ylalaşyklar gazanyldy diýip, belent mertebeli myhman aýtdy. Biziň ýurtlarymyz ikitaraplaýyn haryt dolanyşygynyň möçberini artdyrmak üçin uly kuwwata, inženerçilik-tehniki hyzmatlar, elektroenergiýany üstaşyr ibermek ulgamynda, senagat pudagynda, maýa goýum işlerini işjeňleşdirmekde gatnaşyklar üçin giň mümkinçiliklere eýedir.
Şeýle hem Mary bilen Sarahsyň arasynda täze gatnaw ýoluny açmak hakynda çözgüdiň kabul edilendigi habar berildi. Taraplar eýran kompaniýalarynyň ýol gurluşygyna degişli bilelikdäki taslamalara gatnaşmagy barada ylalaşdylar.
EYR-nyň Prezidenti Hazar deňzinde hyzmatdaşlyk etmek hakyndaky meselä degip geçip, bu ýerde türkmen-eýran söwda-ykdysady gatnaşyklaryny ösdürmäge uly mümkinçilikleriň bardygyny nygtady. Şol gatnaşyklary doly güýjünde peýdalanmak gerek.
Ynsanperwer hyzmatdaşlygy, şol sanda ylmy-barlag, medeni, tehnologik ulgamda hyzmatdaşlyk etmek boýunça gazanylan möhüm ylalaşyklar hem gepleşikleriň netijeleri boldy. Iki ýurduň dostlukly halklary üçin ähmiýetli medeni wakalaryň biri Nowruz baýramydyr. Bu baýram bu ugurda türkmen-eýran gatnaşyklarynyň pugtalandyrylmagyna ýardam edýär.
Belent mertebeli myhmanyň belleýşi ýaly, taraplar halkara derejede ýakyn gatnaşyk etmäge, sebitde parahatçylygy, howpsuzlygy we netijeli hyzmatdaşlygy üpjün etmek boýunça umumy tagallalary birleşdirmäge ygrarlydyr.
Çykyşynyň ahyrynda Eýran Yslam Respublikasynyň Prezidenti häzirki gepleşikleriň ýakyn geljekde öz anyk miwelerini berjekdigine ynam bildirip, öz türkmen kärdeşine bildirilen myhmansöýerlik hem-de döwletara gatnaşyklar baradaky meselelere hemişe üns berýändigi üçin tüýs ýürekden hoşallyk bildirdi.
Agşam Türkmenistanyň Prezidenti Gurbanguly Berdimuhamedow belent mertebeli myhmanyň hormatyna resmi agşamlyk naharyny berdi.
Eýran Yslam Respublikasynyň Prezidentiniň Türkmenistana resmi sapary dowam edýär.


text:
NextTM hödürleýar
Halanan ýazgylar
Bölümler
Soňky jogaplar
Garaşsyzlyk ýyllary içinde
Türkmenistanyň territorial bölünişigi ykdysady-durmuş talaplaryna laýyk
getirildi. Öňki territorial birlikleriniň atlary millileşdirildi:
oblast-welaýat, raýon-etrap boldy. Döwletimizde köp geografiki atlar
millileşdirildi, ýerler taryhy döwürlerden - ata-babalarymyzdan gelýän atlaryny
aldylar. Ýerleriň käbirlerine Türkmeniň milli gahrymanlarynyň, taryhy
şahslarynyň atlary berildi.
Türkmenistanyň dolandyrylyş-çäk bölünişigi 5 welaýat, 57
etrap (olardan 7-si şäherlerde – Aşgabatda-5, Türkmenabatda-2), 25-şäher, 77
şäherçe, 557 geneşlikden ybarat. Welaýatlar, etraplar häkimlerikler,
geňeşlikler bolsa, oba arçynlyklary tarapyndan dolandyrylýar.
Sebitleriň ykdysady kuwwatlylygy olardaky tebigy baýlyklaryň
we şertleriň hojalykda ulanylyşyna, olaryň zähmede ukyply adamlar bilen
üpjünçiligine, zähmet öndürijiligine, täze tehnika hem-de tilsimatlar bilen
üpjün edilişine, ulag, durmuş hyzmaty kärhanalarynyň işleýşine bagly bolup
durýar. Sebitiň ykdysady rowaçlylygy önümçilik kärhanalaryň ýerleşdirilişine,
öndüriji güýçleriň önümçilik gatnaşyklaryna laýyk gelşine we başga-da köp
ykdysady-durmuş görkezijilerine bagly.
Türkmenistanda her bir welaýatyň özboluşly zähmet bölünişigi
bar. Meselem: Ahal welaýaty, tebigy gaz çykarmakda ýörüteleşýär. Welaýatda
tebigy gaz çykarmaklygyň senagat önümleriniň öndürilişindäki paýy 67,4%-e deň.
Balkan welaýatynyň senagat önümleriniň öndürilişinde esasy orny (82,1%-ini)
nebit çykarýan we nebiti gaýtadan işleýän senagat kärhanalary tutýar. Daşoguz
welaýatynyň senagatynda esasy orny azyk (62,2% ) we ýeňil senagat (31,2%)
pudaklary eýeleýär. Lebap welaýatynda azyk senagaty (43,9%), ýangyç (29,8%),
ýeňil (19,1%) senagat kärhanalary ösen pudaklardyr. Mary welaýatynda senagat
azyk (35,5%), gaz çykarýan (35,2%), ýeňil (22,5%) pudaklar boýunça
ýörüteleşýärler.
Ýurdyň hojalyk durmuşynda
ykdysady etraplaşdyryş ägirt uly ähmiýete eýedir. Etraplaşdyrmak halk hojalygyň
territorial ýerleşişiň ylmy esaslaryny öwrenmekligiň ugry hökmünde öňe çykýar.
Türkmenistanyň senagat
önümçiliginiň düzümi (%, 2010ý): Ýangyç energetika -69,9 (el.en.-0,9, nebit-29, gaz-40),
Azyk-12,8 (azyk-tagam-10,3, et-süýt-1,9, un ýarma-0,6), Ýeňil- 19,3 (dokma
tekstil – 8,1, tikinçlik – 2,6, gön, aýakgap – 0,1) Gurluşyk materiallar-2,6,
Himiýa-1,7, Maşyngurlyşygy we metal işläp bejerýän senagat - 0,9, aýna, farfor
– 0,02 beýleki senagat pudaklary-1,5.


text:
Stambulyň polisiýasy 19-njy dekabr 2017-de Türkmenistanyň 30 ýaşyndaky raýaty Gurtgeldi K.-ny tussag etdi. Ol iki adamy öldürmekde gümän edilýär. Türkiýäniň SonDakika neşiri habar berilmegine görä, Gurtgeldi 11-nji dekabrda Türkiýäniň raýaty Rukiye Baljy (51) we Gürjistanyň raýaty Ymawerdi Kazymowyň (61) ýanynda Türkiýäniň Büýükçekmeje etrabynda iş...
Awtor:
nazaroff
(Talyp)
|
Kategoriýa: Habarlar |
21.12.2017 14:19
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#99)


text:
Lay'azymy: Mehanika-matematika faky'lteti dekanynyn' ta'rbie isi jo'nindegi orynbasary Pedagogikalyq o'mirbaiany: Sa'y'le Anerqyzy a'l-Farabi atyndag'y Qazaq ulttyq y'niversitetinde 1978 jyldan beri jumys isteidi. Ol 1983 jyly atalg'an y'niversitettin' «Qoldanbaly matematika» mamandyg'yn jaqsy bitirgen. Davletova S.A. ko'p jyldar mehmatta dekanattyn' a'disker-mamany bolyp qyzmet atqardy, al 2008 jyldan beri dekannyn' ta'rbie isi jo'nindegi orynbasary qyzmetin u'lken abyroimen atqaryp keledi. Jumysqa u'lken jay'apkershilikpen qaraidy, o'z isine tiianaqty a'ri o'te uqypty. A'riptesteri men sty'dentter arasynda zor abyroi-qurmetke ie. Jumys istegen jyldarynda Davletova S.A. o'zin tek on' jag'ynan g'ana ko'rsetip, asa u'lken ta'rtiptilik, jay'apkershilik, tilektestik ja'ne qaiyrymdylyq qasietterin tanytty. Sty'dentterdin' janashyry bolyp tabylatyn Davletova S.A. ta'rbieshi-ta'limgerJumys orny:
Lay'azymy:
Ty'g'an jyly: jyl
Pedagogikalyq o'tili: jyl
Ka'sibi sanaty:


text:
Árıne suranys bolmasa, mundaı ortalyqtardyń jumys isteýi qarjylyq jaǵynan tıimsiz bolar edi. Bilikti maman, bilgir psıholog bolsa, sóz joq. Biraq áleýmettik jeliniń «qudireti» arqyly tanymal bolyp, otbasy – áýlet deńgeıindegi kózqarasymen ǵana shektelgen, seanstar jasaý biliktiligi túgili, ar - ojdan tabıǵatyna kelmeıtin «Keńes» aıtýshylar da kóbeıgeni shyndyq. Ádette, psıhologııalyq keńes beretin ortalyqtardyń jumysy kóbine qalalyq jerlerde qyzyp jatady. Baspana máselesi, ajyrasý jáne sýısıd t.s.s sońy ókinishke ákep soǵatyn keleńsiz máselelerdi sheshý úshin psıholog kómegine júginetini anyq. Kez kelgen jumyr basty pende aýqatty turǵysy keledi. Baı jáne baqytty bolǵysy keledi. Alaıda oǵan jetetin alǵysharttardy bilmeıdi, bilse de istegisi kelmeıdi. Mine, osy kemshilikti paıdalanǵan psıhologtar kóbine «trenıngterinde» osy taqyrypty tuzdyq etedi. Jan-dúnıeńizdi jamandyqtan arashalańyz, jaqsy oı oılap, kóńildi júrińiz degen kitaptaǵy sózderin motıvasııanyń kilti etip alady. Biraq baqyttyń kilti kimde? Áıelde me, erkekte me?! Ol jaǵy adam tabıǵatymen bite-qaınasqan jaratylystan berilgen qupıa ekenin bile tura, «baqyt» kúndeligi degen kitabyn satyp, jańalyq ashýǵa tyrysady. Alaıda álgi psıholog-mamannyń ózine «psıholog» kerek bolsa she?! Mine, másele qaıda jatyr?!
О́zgeniń jan dúnıesi – ishki álemin bilý úshin psıholog-maman teorııalyq bilimnen bólek, ádet-ǵuryp, turmys-salt qundylyqtaryn jetik meńgerýi kerek. Adam janyna ne kerekti, kúızelis pen qýanyshtyń ólshemderin seze bilýi tıis. Sonda ǵana aldyna kelgen adamǵa durys baǵyt-baǵdar berip, keńes aıta alady.
Batysta psıhologııalyq keńes beretin arnaıy ortalyqtar júıeli túrde jumys isteıdi. Bylaısha aıtqanda, qalyptasqan mektep bar. Kóbine, «baqytsyzdar» baratyn ortalyqtardyń kóbeıýine zańǵa syımaıtyn erkindik pen teris ádetterdi nasıhattaıtyn toptardyń múddeli ekeni anyq.
О́zimizge oralsaq, bizde mentaldylyq basqa. Ulttyq kodymyz bólek, tabıǵı minez, qalpymyz ózgerek degendeı. Al tabıǵatynda Dala órkenıetiniń rýhy saqtalǵan qazaq bolmysynyń tulǵalyq qasıeti qashanda bıik. Tamyryn tereńnen tartqan kóshpeliler tabıǵatynan syr saqtaý, ýáde berse oryndaıtyn, amanatqa beriktik syndy asyl qasıetterden kende emes.
J. Aımaýytulynyń ulttyq psıhologııaǵa arnalǵan «Ádet zańy» degen eńbegi bar. Onda otbasylyq tálim-tárbıe, salt-dástúr qundylyqtarynyń adam tabıǵatyna áseri degen máselege erekshe toqtalady. Eńbekti oqysańyz, shydamdylyq, batyldyq, ár iske qanaǵat etý máselesi – úlken adamı qasıetke alyp keledi degen oı-tujyrym jasalady. Eń bastysy, bul qundylyqtardy bala erte jastan, qoǵamdyq ortaǵa sińispeı turyp qabyldaýy kerek degen psıhologııalyq-pedagogıkalyq keńes beriledi. Joǵarydaǵylardyń basyn qosyp, biriktiretin adamgershilik máselesi ekenine basa toqtalady. Endi qarańyz, qazir osy qundylyqtardyń tapshylyǵynan psıhologııalyq keńesterge muqtajbyz.
Qazaq dalasynda ulttyq ımmýnıtetke negizdelgen ıdeologııalyq tárbıe mektebi bolǵany tarıhtan málim. Uly ǵalym, shyǵystanýshy Sh.Ýálıhanov zerttegen bıler ınstıtýty da osy syndy irgeli qurylym bolǵan. Aýqymdy uǵym bolǵanymen qoǵamdyq prosestegi jekelegen máselelerdi (eń kúrdeli degenniń ózin) ózara kelisimder arqyly sheship otyrǵan. Eń bastysy, qundylyqtar tártibin saqtap, belgili bir erejeler sheńberinen shyqpaǵan. Mine, osy dástúrli sheńber árisi Patsha úkimeti, berisi Keńes ýaqyty tusynan buzylǵany jasyryn emes.
Adam – óz tabıǵatynyń qojasy. Sondyqtan bolmysyndaǵy «kóńil tazalyǵyna» mán berse, keı kúrdeli máselelerdiń ózi sheshimin tabýy múmkin. Eń bastysy, Jaratqanǵa senimdi joǵaltpaý. Jiger men qajyr-qaırat, aqyl-parasatyn bıik ustaý. Keshirimdi bolý. «Kóńil tazalyǵy» adam tabıǵatynyń eń názik máselesi. Osy tazalyqty saqtaý úshin tulǵalyq qasıetti joǵaltpaý kerek. Adamzat balasynyń meıirimdiligi, tabıǵı jaqyndyǵy, ortaq maqsattaǵy mıssııalary «Kóńil tazalyǵynyń» arqasynda baıandy bolady. Al kúrmeýli degen máseleniń ózi belgili bir jaǵdaıda, belgili bir ýaqyt keńistiginde sheshiledi. Sondyqtan keı otbasylyq máseleler men turmystyq janjaldardan qutylý úshin adam óz-ózine, tabıǵatyna úńilip, boıdaǵy danalyq álippesin izdeý kerek.
Men bul jazbamda psıhologqa barmańyz, olar adastyrady degennen aýlaqpyn. Aıtaıyn degenim, eń irgeli psıhologııalyq keńes beretin orta bul – janashyrlaryń, ata-ana, otbasy – jaqyndaryń degen tujyrym edi. Al eń abzaly – rýhanı kemeldený deńgeıine jetý. Sebebi rýhanı kemeldikti sezbeıtin adam – jan kúızelisi, oqshaýlaný syndy torǵa tez túsedi. Sondyqtan «qandaı qıyndyq bolsa da ómirden úmit úzbe!» deıtin babalar támsilin árdaıym jadymyzda saqtaıyq!
Qurmanáli Qalmahan,
«Egemen Qazaqstan»


text:
2018-nji ýylyň 01-06 oktýabry aralygynda Ispaniýanyň Gyzyl Hajynyň wekili Bueso Izkuerdo Patrisiýa we Gyrgyzstan Gyzyl Ýarymaý jemgyýetiniň wekili Aýsulu Kangeldiýewanyň Türkmenistanа iş sapary bilen geldiler. Iş saparynyň maksady Türkmenistanyň Gyzyl Ýarymaý Milli jemgyýetiniň meýletinçiler bilen geçirilýän işleri bilen tanyşmak we netijede Merkezi Aziýa döwletleriniň Gyzyl Ýarymaý jemgyýetlerinde meýletinçileriň işlerini dolandyrmak boýunça sebitleýin konsepsiýasyny işläp düzmek. Iş sapary döwründe myhmanlar bu konsepsiýanyň esasy maksady bilen TGÝMJ-niň ýolbaşçylaryny we işgärlerini tanyşdyrdylar. Soňra, TGÝMJ-niň meýletinçilige degişli ähli resminamalary bilelikde seljerildi. Türkmenistanyň Gyzyl Ýarymaý Milli jemgyýetine merkezi edarasynda 2-nji okyýabrda we 3-nji oktýabrda Türkmenistanyň Gyzyl Ýarymaý Milli jemgyýetiniň Ahal welaýat bölüminde myhmanlar Jemgyýetiň işgärleri we meýletinçileri bilen duşuşyklarа gatnaşyp sorag-jogap alyşdylar. Geçirilen duşuşyklarda TGÝMJ-niň meýletinçileri Jemgyýetiň dürli ugurlary boýunça ýardamçy wezipesini ýerine ýetirýändiklerini belläp geçdiler. Şol sanda, dürli ýaşlardaky meýletinçiler TGÝMJ-niň meýletinçilik boýunça resminamalary bilen tanyşdyklaryny aýdyp, TGÝMJ-niň Merkezi geňeşinde meýletinçileriň wekiliniň agza hökmünde gatnaşýandygyny we meýletinçilere degişli köp soraglarda meýletinçileriň pikirini ýetirmäge mümkinçiliginiň bardygyny aýratyn belläp geçdiler.
Myhmanlar saparyň dowamynda diňe meýletinçilik hereketi bilen däl-de, eýsem TGÝMJ-niň tikinçilik ussahanasynyň işi we ol ýerde tälim alýan ýaşlar bilen tanyşdylar. Jemgyýetiň ýene bir iş ugry bolan, ilaty agzalyga çekmek boýunça geçirilýän işler olarda uly täsir galdyrdy.


text:
«Türkmennebit» döwlet konserni bäsleşik yglan edýär 08.06.2018 — 20.06.2018
«Türkmennebit» Döwlet konserni Bäsleşik komissiýasynyň adyndan
№ 241 belgili (№ 235 belgili bäsleşigiň gaýtadan yglan edilmesi) açyk bäsleşik yglan edýär:
Lot №2 – zawod, tehnologik, buraw enjamlary
Bäsleşige gatnaşmaga isleg bildirýänler Aşgabat ş. Arçabil şaýoly 56, salgysy bilen ýüz tutup:
- bäsleşige gatnaşmaga isleg bildirýäniň doly ady, hukuk ýagdaýy, hasaba alnan ýurdy, bank rekwizitleri hakynda maglumatlary görkezip ýazmaça görnüşde arza tabşyrmaly;
- «Türkmenistanyň Nebitgaz toplumy üçin material-tehniki üpjünçiligini (harytlary) getirýänleri kesgitlemek üçin halkara bäsleşiklerini geçirmekligiň Düzgünnamasy» bilen tanyş bolmaly;
- Lotuň häsiýetnamasyny, degişli tehniki talaplary we şertnamanyň esasy şertlerini almaly;
- bäsleşige gatnaşmak üçin yzyna gaýtarylmazlyk şerti bilen 575 amerikan dollaryny (GBS hasaba alnanda) ýa-da şol barabarlykdaky manat serişdelerini töläp, bäsleşik resminamalaryny almaly.
Bäsleşik boýunça teklipler – 18.06.2018 ýyla 16:00-a çenli kabul edilýär.
Görkezilen seneden giç gelen teklipler kabul edilmeýär.
Pul serişdelerini geçirmek üçin hasap belgisi ýazmaça arza tabşyrylan mahaly habar berilýär.
Bildiriş neşir edilen pursatyndan başlap bäsleşik üçin doly görnüşde teklip ýerleşdirilen, degişli möhür bilen kepillendirilen bukja ýokarda görkezilen salga ugradylyp, hasaba pul serişdeleriniň geçirilenden soň seljerilip başlanjakdyr.
Bäsleşik bukjasynda hökmany suratda anketanyň elektron nusgasy, şertnamanyň esasy şertleri («Word» formatda) we tehniki-ykdysady ýöriteleşmeleri («Excel» formatda) bolmalydyr.
Bildiriş neşir edilen pursatyndan başlap bäsleşik üçin doly görnüşde teklip ýerleşdirilen, degişli möhür bilen kepillendirilen bukja ýokarda görkezilen salga ugradylyp, hasaba pul serişdeleriniň geçirilenden soň seljerilip başlanjakdyr.
Habarlaşmak üçin telefonlar: 40-39-39 (faks); 40-31-17, 40-31-82,40-31-83 (tehniki soraglar üçin).


text:
Türkmençilikde “Ir turan işinden dynar”, “Giç ýat, ir tur, alty pişegi artyk ur” diýen ýaly pähimler häli-şindi ulanylýar. Munuň özi tötänden däl. Her bir işi öz wagtynda ýerine ýetiren utýar. Bu daýhançylykda aýratyn zerur zat. Muňa Türkmengala etrabynyň “Türkmenistan” daýhan birleşiginiň kärendeçileri oňat düşünýärler. Bu ýerde meýdan işleriniň ähli görnüşleri agrotehnikanyň talaplaryndan ugur alnyp ýerine ýetirilýär. Gallaçy kärendeçileriň Sagdynlygyň we ruhubelentligiň ýylynda alyp baran işleri öwgä mynasyp. Daýhan birleşigi boýunça bugdaý ekilip, hasyly ýygnalan atyzlaryň 165 gektaryna şugundyr, sekiz gektaryna kelem ekildi. şugundyrçylar 2217 tonnanyň ýerine 2443 tonna hasyl ýygnap, täze hasylyň düýbüni tutmaga girişdiler. Daýhan birleşigi boýunça pagta, däne, şugundyr, kelem we beýleki oba hojalyk önümlerini taýýarlamakda gowy netijeleriň gazanylýanlygy bu ýerde meýdan işleriniň öz wagtynda, ýokary hilli taýýarlanylýanlygy bilen berk baglanyşykly. Häzirki wagtda oba adamlary täze hasylyň düýbüni tutmak işleri guramaçylykly alyp barýarlar. Täze ýylyň hasylynyň düýbüni tutmakda sürümiň hiline aýratyn üns berýäris. Her bir kärendeçiniň ýeri sürlende hünärmenler, ýer eýesi iş üstünde bolýar.
IŞEŇŇIR IŞINDEN TANALÝAR
Köneler, Turkmengalaa tarapyndan 8 months agoTeswir ýazmak üçin Içeri gir→


text:
09.08.2018
2018-nji ýylyň 9-njy awgustynda hormatly Prezidentimiz Gurbanguly Berdimuhamedow Balkan welaýatyna iş sapary bilen ugrady. Saparyň maksady günbatar sebitde milli maksatnamalaryň ýerine ýetirilişiniň barşy bilen tanyşmakdan ybaratdyr.
Paýtagtymyzyň Halkara howa menziline barýan ýolda milli Liderimiz Aşgabatda alnyp barylýan şähergurluşyk işleriniň ýagdaýyny synlady we Atamyrat Nyýazow hem-de Hoja Ahmet Ýasawy köçeleriniň çatrygynda aýak çekdi. Şol ýerde döwlet Baştutanymyzyň Kararyna laýyklykda, kaşaň “Garagum” myhmanhanasy gurlar.
Bu ýerde Aşgabat şäheriniň häkimi Ş.Durdylyýew milli Liderimiziň ozal beren maslahatlaryna we tabşyryklaryna laýyklykda, döwlet Baştutanymyza şol taslamany amala aşyrmak boýunça geçirilýän işler barada hasabat berdi.
Hormatly Prezidentimiz Gurbanguly Berdimuhamedow ýanaşyk çäkleri abadanlaşdyrmak, onuň landşaftyna düýpli özgertmeleri girizmegiň zerurdygyna ünsi çekdi.
Hususan-da, döwlet Baştutanymyz uzynlygy howa menziline baryp ýetýän seýilgäh zolagyny döretmek baradaky pikiri aýtdy. Ol diňe bir şäheriň bezegine öwrülmän, eýsem, şol ýerdäki jaýlarda ýaşaýan adamlaryň dynç almagy üçin amatly ýere öwrüler. Her bir etrapda, ýaşaýyş toplumynda şeýle seýilgäh ýa-da seýilbag bolmalydyr. Raýatlarymyz ýaşaýan ýerlerinden daşa gitmän, şolarda çagalary bilen gezelenç edip bilerler, suw çüwdürimleriniň golaýynda dynç alarlar, irki bedenterbiýe maşklaryny ýerine ýetirip bilerler.
Döwlet Baştutanymyz paýtagtymyzyň şu bölegini ösdürmek meselelerine geçmek bilen, bu ýerdäki 21-nji orta mekdebiň köne binada ýerleşýändigini aýtdy we häkime bu bilim ojagy üçin täze, häzirki wagtda halkara derejesine çykýan Türkmenistanyň bilim ulgamynyň talaplaryna doly laýyk gelýän täze binalaryň gurulmagyny üpjün etmegi tabşyrdy.
Şunuň bilen baglylykda, hormatly Prezidentimiz Gurbanguly Berdimuhamedow häkime Bilim ministrligi bilen bilelikde bu mekdebiň täze, döwrebap we has giň binasynyň ýerleşjek ýerini kesgitlemegi, bilim ojagyna çagalaryň barmagy has amatly bolar ýaly çäreleri görmegi tabşyrdy.
Hormatly Prezidentimiz bilim babatdaky hyzmatlaryň hilini ýokarlandyrmak we görnüşlerini giňeltmek, okuw mekdepleriniň işini kämilleşdirmek meselesine degip geçip, dürli ugurlara ýöriteleşdirilen täze mekdepleri gurmagyň zerurdygyny aýtdy. Şu mekdebi we beýleki käbir bilim ojaklaryny dil öwrenmek ugruna gönükdirmek maksada laýyk bolar.
Ýurdumyzda mekdep ýaşyna çenli we mekdep bilim ulgamynda üç dili öwrenmek üstünlikli ösdürilýär. Döwlet dili hökmünde türkmen dili, ählumumy ykdysadyýete üstünlikli goşulyşmagyň dili hökmünde iňlis dili, milletara gatnaşyklaryň dili hökmünde rus dili öwrenilýär. Türkmenistanda ýokary okuw mekdepleriniň hem-de orta mekdepleriň maksatnamasyna ýapon we koreý dilleri hem girizildi. Indi bu sanawy giňeltmek zerur bolup durýar diýip, döwlet Baştutanymyz Gurbanguly Berdimuhamedow belledi.
Başgaça aýdylanda, umumybilim derslerinden başga-da, täze ýöriteleşdirilen mekdepleriň okuw maksatnamasyna daşary ýurt dilleriniň birnäçesini, ilkinji nobatda bolsa, dünýä dillerini girizmek möhümdir. Şolaryň hatarynda, BMG-niň resmi iş dilleri bolan arap, ispan, hytaý, fransuz hem-de ýokarda agzalyp geçilen iňlis we rus dilleri bar. Şol sanawa Aziýada giňden ýaýran ýa-da dünýäniň ösüşine goşant goşmak babatda möhüm orun eýeleýän dilleri goşmak bolar.
Dünýä dilleri giňden öwredilýän mekdeplerden başga-da, tehnologik ugurly orta mekdepleri hem-de ýörite synplary döretmek möhümdir. Şolarda inžener-tehniki işe, konstruktorçylyk pikirine isleg bildirýän zehinli çagalar okarlar diýip, milli Liderimiz sözüni dowam etdi. Häzirki döwürde matematika ugurly mekdepler hem örän wajypdyr. Şolarda häzirki döwürde zerur bolan sanly ykdysadyýet hünärleri boýunça düýpli bilim berler.
Aýry-aýry mekdepler üçin himiýa-biologiýa ugurly, tebigy ylymlary öz içine alýan dersleri işläp taýýarlamak möhüm bolup durýar. Onda ösüp gelýän nesliň daşymyzy gurşap alan dünýäniň kanunlaryna has çuňňur düşünmek üçin tebigaty goraýyş, ekologiýa hünärlerine aýratyn üns berilmelidir diýip, hormatly Prezidentimiz Gurbanguly Berdimuhamedow belledi.
Umuman, paýtagtymyzyň ilatynyň sanynyň çalt köpelýändigini nazara almak bilen, ýakyn wagtda çagalar baglarynyň we mekdepleriň zerur bolan möçberini gurmak barada pikirlenmek zerurdyr. Şunda ol ýa-da beýleki ulgamlar boýunça işgärleriň bilimleriniň hem-de iş kämilliginiň zerurlygy bilen baglylykda olaryň ýörite ugurlaryny kesgitlemek wajypdyr diýip, milli Liderimiz aýtdy.
600-700 orunlyk mekdepler iň täze halkara ülňülerine laýyklykda enjamlaşdyrylmalydyr, çünki multimediýa okuw tehnikasy çalt ösýär, şunuň bilen birlikde, san tehnologiýalaryny ulanmak arkaly okatmagyň usullary yzygiderli täzelenilýär. Şoňa görä-de, täze eýýamyň çagalarynyň ruhuna we ösüşine laýyk gelýän mekdeplere gatnamagy üçin bize geljege nazar aýlamak hem-de wagtdan ozduryp işlemek zerurdyr diýip, döwlet Baştutanymyz nygtady.
Täze meýilnamalara, maksatlara hem-de pikirlere eýe bolan bilim ulgamy XXI asyra gadam basdy. Bilim ulgamynyň kompýuterleşdirilmegi munuň aýdyň subutnamasydyr. Bilimiň esasy maksady bolsa sazlaşykly ösen, durmuş babatda işjeň we döredijilikli şahsyýeti kemala getirmekden ybaratdyr.
Häzirki türkmen jemgyýetini durmuş-ykdysady, jemgyýetçilik-syýasy hem-de ruhy ahlak taýdan özgertmek bilim ulgamynda milli mugallymçylyk däpleriniň we dünýä ýörelgeleriniň utgaşdyrylmagyna esaslanýan özgertmeleriň üstünligine gönüden-göni baglydyr diýip, döwlet Baştutanymyz Gurbanguly Berdimuhamedow belledi. Şu esasda mukdar we hil babatda uly özgerişlikler bolup geçýär, täze görnüşli mekdepler döreýär, adam mümkinçiliklerini artdyrmakda şolaryň orny ýokarlanýar.
Zehinli çagalar üçin mekdepler geçmişde galdy. Häzirkizaman bilim ulgamy ähli çagalaryň tebigy zehinlidiginden ugur almalydyr, mekdep terbiýesiniň esasy wezipesi olaryň mümkinçiliklerini açyp görkezmekden, çagalara ukyplaryny ýüze çykarmaga ýardam bermekden we olary degişli ugra gönükdirmekden ybaratdyr diýip, milli Liderimiz aýtdy hem-de sözüň doly manysynda, her bir mekdebiň zehinli çagalar üçin bolmalydygyny nygtady.
Şunuň bilen baglylykda, umumy bilim edaralarynyň täze nusgasy — dersleri çuňlaşdyryp öwredýän ýokary derejeli mekdepler zerur bolup durýar. Olar döwrüň talabyna laýyk gelýän taýýarlygyň derejesini üpjün eder we goşmaça bilim hyzmatlarynyň giň görnüşlerini hödürlär.
Mugallymlar we çagalaryň ene-atalary çaganyň ýykgyn edýän ugruny kesgitlemelidirler hem-de başlangyç mekdepden, hatda çagalar baglaryndan başlap onuň özüniň geljegine garaýyşlaryny kemala getirmäge ýardam etmelidirler. Dürli ugurly mekdepler, gimnaziýalar hem muňa ýardam etmäge gönükdirilendir. Şeýle mekdepleri diňe bir paýtagtymyzda däl, eýsem, welaýatlarda hem gurmak zerurdyr. Bilim ulgamyny mundan beýläk-de özgertmek we döwrebaplaşdyrmak bilen baglylykda, bu ulgamda entek edilmeli işler köpdür, şu işlere eýýäm häzirki wagtdan girişmek möhümdir diýip, hormatly Prezidentimiz aýtdy.
Eýýäm irki ýaşdan çagalary ylmy-barlag işine höweslendirmek, olaryň tebigy bilesigelijiligini höweslendirmek hem-de täze bilimleri ele almaga ugrukdyrmak wajypdyr. Munuň özi ýurdumyzyň innowasion ösüşine saldamly goşant goşjak geljekki hünärmenleri taýýarlamak üçin ygtybarly binýady döreder. Milli Liderimiz Gurbanguly Berdimuhamedow ýaşlaryň hemme ýerlerde ýokary hilli bilim almagy üçin ýurdumyzyň ähli sebitlerini öz içine alýan mekdep-gimnaziýalaryň giň ulgamyny döretmegiň zerurdygyny belledi. Şunda ýaş nesil üçin ylmy - döredijilik we sportuň islendik görnüşi bilen meşgullanmaga mümkinçiligi bolmalydyr.
Mekdepleriň ählisi iň döwrebap enjamlar, barlaghanalar, elektron kitaphanalary, döredijilik ussahanalary, sport zallary, alysdan gatnap okaýan çagalar üçin niýetlenen umumyýaşaýyş jaýlary bilen üpjün edilmelidir.
Şeýle hem döwlet Baştutanymyz daşary ýurt dillerini çuňlaşdyryp öwredýän mekdeplerde iň kämil enjamly lingafon otaglarynyň, öwrenilýän dillerde neşir edilen çeper we ylmy-köpçülikleýin edebiýata degişli kitaplaryň, daşary ýurtlaryň gazetleriniň we žurnallarynyň bolmalydygyny aýtdy.
Okuwçylarda maglumatlary gözlemek hem-de maglumat çeşmeleri bilen işlemegiň endiklerini kemala getirmek babatda garaýyşlaryny ösdürmekde hut mekdep kitaphanalaryna möhüm orun degişlidir. Şoňa görä-de, mugallymlaryň we okuwçylaryň alyp biljek bilimleriniň hem-de tejribe endikleriniň görnüşlerini giňeltmek mekdeplerde we başlangyç hünär bilim edaralarynda döwrebap kitaphana hyzmatynyň esasy ugurlarynyň biri bolmalydyr.
Hormatly Prezidentimiz Gurbanguly Berdimuhamedow bitewi sanly kitaphanany döretmegiň maksadalaýyk boljakdygyny aýtdy. Şol kitaphana ähli mekdepler birikdirilmelidir, ony bütindünýä mekdep kitaphanalary ulgamyna birikdirmek mümkinçiligine garalmalydyr. Şeýle hem uly ders olimpiýadalaryny – mekdebara hem-de umumy milli olimpiýadalary, okuwçylar maslahatlaryny hem-de forumlaryny, bäsleşikleri geçirmek zerurdyr. Şolarda çagalar özleriniň işläp taýýarlamalaryny, pikirlerini, ylym we döredijilik babatda gazananlaryny paýlaşyp bilerler.
Şeýle hem ynsanperwer ugurly mekdepleri açmak wajypdyr, çünki medeniýet, ruhyýet, milli miras bilen baglanyşykly meseleler hemişe üns merkezinde bolar diýip, milli Liderimiz aýtdy.
Şunuň bilen baglylykda, döwlet Baştutanymyz häzir hereket edýän iri medeniýet ojaklaryndan başga-da, kiçi medeni-aň-paýhas, dynç alyş edaralar ulgamyny ösdürmegiň möhümdigini aýtdy.
Bu çäreleriň ählisi bar bolan hem-de çaklanylýan islegleri nazara almak bilen, sazlaşykly durmuş ulgamyny döretmäge ýardam eder diýip, hormatly Prezidentimiz aýtdy.
Milli Liderimiz Gurbanguly Berdimuhamedowyň pikirine görä, ýurdumyzy durmuş-ykdysady taýdan okgunly ösdürmek, ilatymyzyň ýaşaýyş-durmuş derejesini has-da ýokarlandyrmak üçin uly mümkinçilikler bar. Şol mümkinçiliklerden netijeli peýdalanmak bolsa bilim ulgamyndaky wezipeleri çözmek bilen aýrylmaz baglanyşyklydyr.
Häzirki wagtda türkmen paýtagty syýahatçylyk merkezi hökmünde hem ykrar edilýär. Aziýanyň merjen şäheri bolan Aşgabada gelýän jahankeşdeleriň hem-de işewür toparlaryň wekilleriniň sany ýylsaýyn artýar. Munuň özi bolsa paýtagtymyzda kaşaň myhmanhanalaryň, şeýle hem halkara forumlary we beýleki iri çäreleri geçirmek üçin toplumlary gurmagyň maksadalaýykdygyny şertlendirýär. Şunuň bilen baglylykda, Aşgabadyň Halkara howa menziliniň golaýynda guruljak täze myhmanhana aýratyn orun degişlidir.
Özüniň adyna laýyklykda, myhmanhananyň binasy Türkmenistanyň täsin tebigy ajaýyplyklarynyň biri bolan Garagumuň täsin tebigatyny beýan eder. Binanyň göni burçlary hem-de altynsow aýnalary çägelik depeleriň görnüşini ýatladýar. Bu ýerde tebigy sähralykdan tapawutlylykda, myhmanlary amatlylygyň hem-de ýokary derejeli hyzmatlaryň hakyky adasy garşylar. Milli bezeg usulynyň ulanylmagy netijesinde, bu ýer ýurdumyzyň çäginden geçen Beýik Ýüpek ýolunyň ugrunda ýerleşen kerwensaraýy ýatladar. Şunda iň täze tehnologiýalar we serişdeler, täsin gurluş çözgütleri ulanylar.
Milli Liderimiz Gurbanguly Berdimuhamedow ilatyň ýaşaýyş-durmuş derejesini yzygiderli ýokarlandyrmagyň Aşgabatda durmuşa geçirilýän giň möçberli şähergurluşyk maksatnamasynyň ileri tutulýan ugrudygyny nygtap, şäher häkimine bu babatda anyk görkezmeleri berdi.
Hormatly Prezidentimiz bu ýerde amala aşyrylýan işleriň hil, bezeg we ekologiýa babatda häzirki döwrüň talaplaryna hem-de ülňülerine laýyk gelmeginiň esasy görkezijiler bolmalydygyny belledi.
Döwlet Baştutanymyz türkmen paýtagtyny dünýäniň iň owadan hem-de ýaşamak üçin has amatly şäherleriniň birine öwürmäge gönükdirilen toplumlaýyn şähergurluşyk maksatnamasyny durmuşa geçirmegiň wajypdygyny ýene-de bir gezek belläp, Aşgabat şäheriniň häkimine anyk tabşyryklary berdi hem-de howa menziline tarap ýoluny dowam etdi. Milli Liderimiz şol ýerden Balkan welaýatyna ugrady.
Hormatly Prezidentimiz Gurbanguly Berdimuhamedow Türkmenbaşy şäheriniň Halkara howa menziline gelenden soň, özüniň Hazaryň kenaryndaky kabulhanasyna tarap ugrady.
Türkmenistanyň Döwlet habarlar agentligi


text:
Aşgabadyň Parahat -2/1 etrapçasynyň iki ýaşaýyş jaýynda, alty gün bäri ýyladyş sitemasy işlemeýär diýip, bu jaýlaryň ýaşaýjylary aýdýarlar. Olaryň sözüne görä, dokuz gatly bu iki ýaşaýyş jaýyň ýyladyş sistemasy 23-nji dekabrda öçürilipdir we şondan bäri ýüzlerçe hojalyk aýazly howada sowuk jaýlarda gün görýärler.
Aýdylýan 21-nji we 22-nji jaýda jemi 472 kwartira ýerleşýär.
Bu jaýlaryň biriniň ýaşaýjysy ýazyjy Amanmyrat Bugaýew 14-nji öý hojalygyny dolandyryjy edaranyň ýolbaşçysy bu ugurda iş alyp barýandyklaryny, golaý günlerde onuň beriljekdigini aýtdy diýip, Azatlyk Radiosyna habar berdi.
26-njy dekabrda agzalan jaýlaryň käbir ýaşaýjylaryna ýyladyş sistemasynyň işlemeýändiginiň sebäbini düşündirenlerinde, bu jaýlara barýan umumy uly turbanyň we käbir girelgelere barýan turbalaryň ýarylandygyny, olary bejermek üçin, gyzgyn suwuň kesilendigini, şeýle-de bejermek üçin tehnikanyň ýetmezçilik edýändigini aýdypdyrlar.
Azatlyk Radiosy 28-nji dekabrda gündiz Parahat-2/1 etrapçasynyň 21-nji we 22-nji jaýyna gözegçilik edýän 14-nji öý dolandyryş edarasyna jaň edende, edaranyň ýolbaşçysy Jeýhun bu jaýlaryň ýyladyş sistemasynyň häzirki wagtda işleýändigini habar berdi. Ol soňky günlerde jaýlaryň käbir girelgelerine barýan turbalarda näsazlyklaryň bolandygyny we şol sebäpli ýyladyş sistemasynyň öçürilendigini tassyklady. 14-nji öý dolandyryş edarasynyň ýolbaşçysynyň sözüne görä, 3 gün mundan ozal 21-nji jaýyň 7 we 8 girelgelerinde turba sandan çykypdyr, 27-nji dekabrda şol jaýyň 5 girelgesinde turbada kemçilik döräpdir, emma birnäçe sagatda bejeriş işleri geçirilip, ýyladyş sistemasy häzir ýola goýlupdyr.
“22-nji jaýda ýyladyş sistemasy tutuşlygyna işleýär” diýip, özüni Jeýhun diýip tanadan 14-nji öý dolandyryş edarasynyň ýolbaşçysy Azatlyk Radiosyna aýtdy.
Emma agzalan jaýlaryň ýaşaýjylary ýüzlerçe hojalygyň sowuk howada ýyladyşsyz galýandygyny aýdýarlar.
Ýaşaýjylaryň biri Amanmyrat Bugaýew 28-nji dekabrda irden 14-nji öý hojalyk edarasyna baranynda, edaranyň bir işgäriniň turbalaryň ählisiniň 25-nji dekabrda agşam eýýäm bejerilendigini, emma ýyladyş sistemasyny işletmezlik hakynda görkezme berlendigini özüne aýdandygyny mälim etdi.
“Ol maňa düzedildi şol zatlaryň ählisi birinji günüň ahyrynda diýdi, ýöne ýokardan görkezme berildi, howa juda sowuk bolmasa bermäň diýdiler. Ol diňe siziň jaýyňyz däl, Mir birdäki jaýlaryň birinde-de şeýle ýagdaý, Mir 2/2-de we Mir-2/3-de şeýle jaýlar bar diýdi. Ýokardan berlen görkezme, siz ony açmaň, diňe 31-nji dekabrda aşgam açyň” diýip, Amanmyrat Bugaýew gürrüň berdi.
Dekabryň başynda-da, Aşgabadyň birnäçe etrapçasynda ýaşaýyş jaýlaryň ýyladyş sistemasynyň öçürilendigi barada habar berlipdi. Ýerli ýaşaýjylaryň aýtmagyna görä, Parahat -1, Parahat -2 we Parahat -3 etrapçalarynyň ýaşaýjylary gijelerine aýazly howada ýylylyksyz galypdy.
Aşgabadyň ýaşaýjylary jaýlaryny ýylatmak üçin, köplenç, elektrik peçleri ulanýarlar. Türkmenistanda noýabrda elektrik energiýasynyň bahasy ýokarlandy, kommunal hyzmatlaryň möçberi bäş esse ýokarlandy.


text:
Orsýet Birleşen Ştatlaryň Siriýada «howpsuz zonalary» döretmek planyna seresap reaksiýa bildirip, Waşingtonyň Moskwa bilen bu mesele barada maslahatlaşmandygyny,munuňähli mümkin bolan netijeleriň barlanylmalydygyny aýtdy.
Birleşen Ştatlaryň prezidenti Donald Tramp 25-nji ýanwarda özüniň Siriýada bosgunlar üçin howpsuz zonalary döretmek niýetiniň bardygyny aýtdy, bu onuň Birleşen Ştatlara gelýän bosgunlaryň sanynyçalasyn azaltmak planlary bilen bagly.
Habarlarda aýdylmagyna görä, Tramp Pentagona we Döwlet departamentine bu barada üç aý içinde plan düzmegi tabşyrypdyr we onuň gelýän günlerde bu barada ýerine ýetiriş buýrugyna gol çekmegine garaşylýar.
"Ýok, biziň amerikan hyzmatdaşlarymyz biz bilen maslahatlaşmady» diýip, Kremliň sözçüsi Dmitriý Peskow 26-njy ýanwarda aýtdy. «Bu özbaşdaklykda gelnen karar» diýip, ol sözüniň üstüni ýetirdi.
Peskow bu ideýanyň «mümkin bolan ähli netijeleriniň doly barlanylmalydygyny» aýtdy we «bu planyň bosgunlar bilen bagly ýagdaýy has-da ýaramazlaşdyrmaly däldigini» belledi.
Türkiýe özüniň Siriýada howpsuz zona döretmek ideýasyny hemişe goldaw gelendigini aýdýar, ýöne Ankara ABŞ-nyň plany barada bir zat diýmezden öň ony öwrenmeginiň zerurdygyny aýtdy.
"Bu meseläni öwrenmegiň möhüm tarapy onuň berjek netijeleri we nähili rekomendasiýalaryň gelip çykjagy bilen bagly» diýip, Türkiýäniň Daşary işler ministrliginiň sözçüsi Huseýin Müftioglu aýtdy.
"Türkiýe muny turuwbaşdan maslahat berdi. Jarabulus munuň iň gowy nusgasy” diýip, ol Siriýanyň serhet şäherini nazara alyp aýtdy.
Türkiýe tarapyndan goldanylýan pitneçiler awgust aýynda bu şäheri «Yslam döwleti» toparynyň jeňçilerinden yzyna alypdy.
Prezident Tramp 25-nji ýanwarda ABC News telekanalybilen söhbetdeşlikde özüniň Siriýada adamlar üçin howpsuz zonany hökman döretjekdigini aýtdy.
Ol bu karara Ýewropa Bileleşiginiň esasan Siriýadaky raýat urşy sebäpli möwjäp galan bosgun krizisiniň garşysynda durjak bolşunyny synlap gelendigini nygtady.
"Men Ýewropa, millionlap adamyň Germaniýa we beýleki dürli ýurtlara girmegine rugsat berip, ägirt uly ýalňyş goýberdi diýip oýlanýaryn» diýip, Tramp ABC-ä aýtdy.
«Roýters» habar gullugy howpsuz zona baradaky ýerine ýetiriş buýrugynyň taslamasyny görendigini aýdýar.
Tramp prezidentlik kampaniýasy mahalynda şeýle howpsuz zonalaryň gurulmagyna kömek üçin Pars aýlagynyň baý ýurtlarynyň töleg etmegini sorajakdygyny aýdypdy.


text:
Prezident R. T. Erdogan “Ysraýyl basyp alyjy we terror döwleti”diýdi
Prezident Erdogan adalata eýe çykýan ähli ýurtlary İýerusalimi Palestinanyň paýtagty hökmünde yrkar etmäge çagyrdy
Yslam hyzmatdaşlyk guramasyna agza ýurtlaryň liderleri ABŞ-nyň Prezidenti Donald Trampyň 6-njy dekabrda Iýerusalimi Ysraýylyň paýtagty hökmünde ykrar edýän we ABŞ-nyň Tel Awiwdäki ilçihanasyny İýerusalime göçürmek baradaky kararyndan soň guramanyň döwürleýin ýolbaşçysy Türkiýaniň ýer eýeçiliginde adatdan daşary ýagdaýda jemlenişdi.
Liderler maslahatynda Yslam hyzmatdaşlyk guramasynyň döwürleýin ýolbaşçysy hökmünde çykyş eden Prezident Erdogan, “Biz bu gün Yslamyň ilkinji kyblasy we Al Aksanyň ýerleşýän şäheri İýerusalimimiziň taryhy statusy hakyndaky karary ara alyp maslahatlaşmak üçin bir ýere jemlenişdik” diýdi.
Çykyşynda 1947-nji ýyldan bäri Ysraýylyň gabawy astynda bolan Palestina hakynda gürrüň beren Erdogan, “ Bu Ysraýylyň basyp alyjy döwletdigini görkezýär” Ysraýyl şol bir wagtda terror döwletidir. İýerusalimde gadymy şäheriň köçelerinde birnäçe minut gezen her bir adam şäheriň basyp alyşlyk astyndadygyna doly göz ýetirer” diýdi.
Erdogan “10 ýaşyndaky çagalary şol terrorçy esgerler saklaýar we demir kapasanyň içine goýýar, gözlerini baglaýar we 14 ýaşyndaky çaga zulum edýärler. Beýleki tarapdan bir gyzjagaz ejesini gujaklaýar, ejesi bolsa taýak iýýär we şol çagany ejesiniň elinden alýarlar. Eýsem bu basyp alyjylyk däl-de , terror däl-de nämedir?” diýdi.
ABŞ-nyň kararynyň hiç hili hökmüniň ýokdygyny aýdan Erdogan, “BMG-nyň Howpsyzlyk geňeşiniň 1980-njy ýylda kabul eden kararyna görä, hiç bir ýurt İýerusalimde ilçihana açyp bilmez”diýdi. Jenap Papa bilen birlikde telefon arkaly söhbetdeşlik geçiren ähli liderlerim ABŞ-nyň Iýerusalim hakyndaky kararyny ykrar etmeýär” diýdi.
Çykyşynda Trampa hem garşylyk görkezen Erdogan “Dünýä diňe sizden ybarat däl” diýdi
Prezident Erdogan adalata eýe çykýan ähli ýurtlary İýerusalimi Palestinanyň paýtagty hökmünde yrkar etmäge çagyrdy.


text:
Türkmen halkynyň baý sungaty bolup, bu milletiň halk döredijiligine we onuň wekillerine bolan hormatly söýgüsi uludyr. Türkmen halkynyň kalbynda sungata bolan söýgi beýikdir. Sungatyň ösüşlere beslenmeginde bolsa türkmen suratkeşleriniň tutýan orny ägirtdir. Adamzat taryhynyň ähli döwürlerinde dünýä ynsanlary tebigatyň gözelligini häzirki güne çenli sungatyň birnäçe akymlarynyň üsti bilen öz eserlerinde beýan edipdirler. Tebigatyň gözelligini wasp etmedik ynsan ýok bolsa gerek. Bu ajaýyp gözelligi halypamyz Berdinazar Hudaýnazarow hem seýle setirler bilen beýan etýär:
Men ony gabanýan, gabanylyşy dek,
Bir buýsançly, bir owadan aýalyň.
Oňa kän göz baksa – howpurgaýaryn,
Kän el degiberse halamaýaryn.
Tebigat öz ajaýyplyklary, janlylygy we her ýeriň özüne mahsus täsin ediji tapawutlylygy bilen ähli adamlary özüne maýyl ediji güýje eýedir. Haçanda peýzaž eserlerini synlanyňda göz öňüňde olarda şekillendirilen beýik başly gök –ýaşyl öwüsýän otly meýdanlary we tokaý zolaklaryny, başyny duman baglan daglary, şarlawuklary, sazakly –selinli çölini, tolkun atýan deňiz peýzažyny synlan halatyňda ol ýerlere hyýalyňda syýahat edeniňi duýman galýarsyň. Bu ajaýyplyklary hem öz eserlerinde ussatlyk bilen beýan edýän Türkmenistanyň sungatda at gazanan işgäri Kamil Weliahmedowdyr.
Ussadyň döredijiliginde peýzaž eserleri ähmiýetli oruna eýedir, olar reňkleriniň köpdürliligi we öwüşginleriniň täsirliligi bilen tapawutlanýar. Suratkeş türkmen peýzažynyň baý ekzotiki we subtropiki topragynyň hak aşygy bolmak bilen, ony türkmeniň gül –gülälekli sähralary, saraňlap ýatan jöwzaly çöli we mes toprakly ir –iýmişe baý ajaýyp düzleri özüne bendi edýär. Munuň özi bolsa ýöne ýerden bolman, eýsem Kamil Weliahmedowyň çagalygy çöl içinde geçip, eýýäm şol wagtlardan hem öz deň –duşlary bilen gamyşdan dürli zatlary ýasamak bilen meşgullanyp, daş–töweregindäki zatlara üýtgeşik nazar bilen seretmegi başarypdyr. Ussat halypanyň sungat ýoluna ilkinji ädimleri diýseň täsinlik bilen başlanýar we onyň başgalardan üýtgeşik ukybyny belent depginlere ýetmegine we halypalyk kärine eýe bolmagyna, bu syrly ýoluň ilkinji gadamlaryny ätmäne itergi beren ilkinji ynsan A. I. Rýabowdyr. Ýaş zehinli suratkeş şol wagtlar bu käre çynlakaý çemeleşip öz mugallymyndan sungatyň birnäçe inçe syrlaryny öwrenýär we 1973 –nji ýylda ýörite çeperçilik mekdebine okuwa girýär we ol ýerde ilkinji mugallymy Gulýa Meläýewna bolýar. Soňra Kamil Weliahmedow ussat zähmetsöýer halypalaryň biri Annadurdy Almämmedowdan sapak alýar. A. Almämmedow Türkmenistanyň Döwlet çeperçilik akademiýasynyň uly mugallymydyr. Ol: «Sungatyň öz ýoly, öz durmuşy bar. Özüňde näme bar bolsa, şony hökman şägirdiňe hem öwretmegi başarmaly» diýip belleýär. Bu aýdylana hem Kamil Weliahmedowyň halypasyna eýerýän ajaýyp türkmen sähralyklaryny beýan edýän işleri aýdyň mysalydyr.
Halypa öz döredijiliginde köpsanly peýzaž işlerini ýerine ýetirýär, emma eserlerinde diňe bir türkmen tebigatyny beýan etmek bilen çäklenmän eýsem dünýäniň köp ýurtlarynda bolup birnäçe işleri ýerine ýetiripdir. Ol Moskwada, Wenada, Argentinada, Awstriýada we Turkiýanyň birnäçe welaýatlarynda Mardinda we Burdur şäherlerinde bolup bize birnäçe gymmatly eserleri şekillendiripdir. Eserlerde ol ýerleriň ajaýyp tebigatyny we gadymdan galan harabalaryny ussatlyk öwüşginleri bilen hem täsirli beýan edýär. Ussat halypa hemişe täze gözlegleriň ugrundadyr, öz kärini çyn ýürekden söýýän adam hemişe-de uly sylaga mynasypdyr we Kamil Weliahmedow hem öz döredijilik zähmet ýolunda birnäçe hormatly atlaryň eýesidir.
Halypanyň ýubileý sergisinde onuň öz söýgüli žanyrynda ýerine ýetirilen gaýtalanmajak etýudlar we portret eserleri düzýär. Peýzaž eserleri dürli tematikada bolup, olar adamlar bilen tebigatyň baglanşygyndaky we türkmeniň buýsanjy dal bedewlerimizi wasp etýän eserlerden ybaratdyr.
Kamil Weliahmedowyň eserleri real hakykaty beýan edip, durmuşuň ähli taraplaýyn ajaýyplyklaryny açyp görkezýär. Suratkeşiň eserlerindäki sadalyk, tomaşaça düşnükli bolan sungat dili we adamsöýüjilikli häsiýetler megerem onuň özüniň şeýle beýik şahsyýetliginden bolsa gerek. Halypanyň sungatyndaky haýsy işini alanyňda-da, geljekgi ýaşlara milli medeniýetimiz, türkmen sährasynyň ajaýyp tebigaty bilen tanyşmaga we özlerine nusga ederlik we sapak alarlyk, gaýtalanmajak çeper eserleri dörediji halypadygyny bellemek bolar.
Türkmenistanyň döwlet çeperçilik akademiýasynyň talyby
G. HUDAÝNAZAROWA


text:
Esenow Emil Mahtumowiç, geologik-mineralogik ylymlarynyň doktory, «Inženerlik seýsmologiýasy» barlaghanasynyň baş ylmy işgäri.
Esenow Emil Mahtumowiç – 300-den gowrak ylmy makalalaryň we 5 sany monografiýalaryň awtory, ol ylmyň gazananlaryny durmuşa ornaşdyrmak boýunça 30-dan gowrak delilnamalary aldy. Onuň ýolbaşçylyk etmeginde we gatnaşmagynda işlenip düzülen işleriň usulyýeti we seýsmiki mikroetraplaşdyrma boýunça kartalar kadalaşdyryjy resminamalar hökmünde tassyklandy hem-de Türkmenistanyň şäher çäklerini ösdürmekligiň baş meýilnamalarynyň esasyny düzmek bilen, seýsmiki taýdan güýçli sebitlerde taslama etmekligi we gurluşyk işlerini alyp barmagy durmuşa geçirilýär.
1994-nji ýylda Esenow Emil Mahtumowiç geologik-mineralogik ylymlarynyň doktory diýen alymlyk derejesini almak üçin dissertasiýasyny üstünlikli gorady, Uly ylmy işgär diýen ylmy adyň eýesi.
1992-1996-njy ýyllarda Emil Mahtumowiç Esenow Eýranyň we Yzraýylyň çäklerindäki birnäçe dürli obýektleriň meýdançalarynyň seýsmiki howplulygyna baha bermek boýunça işlerde halkara bilermen we jogapkär ýerine ýetiriji hökmünde çykyş etdi.
©Seýsmiki Taýdan Durnukly Gurluşygyň Ylmy-Barlag Instituty


text:
«Çölleri özleşdirmek meseleleri» žurnaly
ÝUNEP we ESKATO çarçuwasynda Türkmenistanyň çöller
institutynyň taýýarlaýan Çölleri özleşdirme meseleleri halkara
ylmy-amaly žurnaly 1967-nji ýyldan bäri çykýar. Ylmy barlaglaryň
esasy netijeleri we dünýäniň aridli ýerlerini özleşdirme
tejribeleri beýan edilýän žurnal dünýäda az neşir edilýän
žurnallaryň biridir, onuň döwürleýinligi - ýylda 4 san, göwrümi
- 8 çap kagyz, çykarymy - 300 nusga.
Žurnal rus dilinde çykýar, 1980-nji ýyldan 1999-njy ýyla çenli
Amerikada Allerton-Press neşirýaty iňlis dilinde çykýar. Şonuň
netijesinde žurnal uly meşhurlyk gazanýar, Merkezi Aziýada we çet ýurtlarda
100-den gowrak salgylarda giňden ýaýraýar. Redaksion toparynyň
agzalarynyň we işjeň ýazarlaryň arasynda Orsyýetiň,
ABŞ-nyň, Hytaýyň, Hindistanyň, Yzraýylyň, Saud-Arabystanyň,
Müsüriň we Merkezi Aziýanyň görnükli çöl öwrenijileri
alymlaryny görmek bolýar.
Žurnalyň sahypalarynda ulgamlaýyn nusgalyk ylmy we ylmy-amaly materiallary çap
edilýär, ekologik heläkçilige sezewar bolan sebitlere, hususanda Aral we Aral ýakasyna
aýratyn üns berilýär. 1999-njy ýyldan başlap žurnalda Aral we
onuň meseleleri atly ýörite bir bölüm döredildi.
Žurnal ÝUNEP, GTS, PROON-yň maliýe goldawy bilen Aşgabat şäherinde
neşir edilýär. žurnalyň redaksiýasy Türkmenistanyň
tebigaty goramak ministrliginiň Çöller, ösümlik we haýwanat dünýäsi
milli institutynyň jaýynda ýerleşýär.
Žurnalyň salgysy: 744000, Türkmenistan, Aşgabat ş. Bitarap Türkmenistan , 15, tel.: /99312/ 94-14-05.


text:
Aşgabatda Polisiýanyň ýol gözegçilik gullugynyň işgärleri (PÝGG) awtoulagynda doga-bagjyklar, alajalar asylan ýa-da käbir ýazgylar ýazylan sürüjileri saklap, olardan bulary aýyrmagy talap edýärler we 50 manat möçberinde pul jerimesini salýarlar.
Azatlyk Radiosy bilen söhbetdeş bolan hususy awtoulag eýeleriniň onlarçasy bu talabyň güýje giriziljekdigi barada mundan bir hepde çemesi ozal gürrüňleriň ýaýrandygyny, ýöne düýnden başlap PÝGG-niň işgärleriniň awtoulag sürüjilerini saklap başlandygyny aýdýarlar.
“Ýekşenbe güni irden sagat 11:00 töweregi meni PÝÝG-niň işgäri saklap, awtoulagymyň salonyndaky uzynlygy 3 santimetr, ini 2 santimetr, galyňlygam 1 santimetre ýetýän doga-bagjygy we awtoulagyň arka tarapyndaky boýy 15 santimetre golaý ýumşak aýyjygy aýyrmagy talap etdi. Polisiýa işgärleri mundan beýläk awtoulaglarda şeýle zatlary goýmagyň, asmagyň ýa-da ‘Alla gorasyn’ ýaly ýazgylary ýelmemegiň gadagandygyny aýdyp, 50 manat pul jerimesini hem ýazdy” diýip, özüni Geldimyrat diýip tanyşdyran 34 ýaşlarynda aşgabatly ýaşaýjy gürrüň berdi.
Ýaşaýjylaryň onlarçasynyň aýtmagyna görä, PÝGG-niň işgärleri bu düzgüniň näme sebäpden güýje girizilendigi barada resmi dokument görkezmeýärler, emma olar awtoulaglardaky ýazgylaryň, doga-bagjyklaryň ýa-da oýunjak aýylaryň sürüjileriň ünsüni bölüp, ýol heläkçiliginiň bolmagyna sebäp bolýandygyny aýdýarlar.
“PÝGG-niň işgärleri sürüjilere ‘Bular maşynyň özi bilen zawodda öndürilen zat däl. Bu zatlar hem seniňem, hem-de seniň deňiňden geçýän maşynlaryň-da ünsüni bölýär. Şu zatlaram köçe-ýol heläkçilikleriniň bolmagyna sebäp bolýar’ diýýärler. Ýöne olardan gadagançylyk barada resmi dokument soranyňda, hiç zat görkezmeýärler. Bu soragyňa jogabam bermeýärler. Diňe ikinji gezek gaýtalasaň, onda has berkräk administratiw jeza çäreleriniň görüljekdigini duýdurýarlar” diýip, aşgabatly Geldimyrat gürrüň berdi.
Ýerli synçylaryň we ýaşaýjylaryň ençemesiniň aýtmagyna görä, bu girizilen täze düzgün ýa-da onuň sebäpleri barada öňünden metbugatda we radio-telewideniýede ilat köpçüligine hiç hili maglumat berilmedi. Bu barada Azatlyk Radiosyna degişli türkmen häkimiýetlerinden hem kommentariý almak başartmady.
Belläp geçsek, bu türkmen häkimiýetleri tarapyndan hususy awtoulag eýelerine garşy girizilen ilkinji gadagançylyk däl.
2014-nji ýylyň sentýabr aýynda türkmen häkimiýetleri hususy awtoulag eýelerinden öz ulaglarynyň aýnalaryndaky, hatda öndüriji zawod tarapyndan ýerleşdirilen garaňkyradýan ýörite plýonaklary, gara diskleri, spoýlerleri aýyrmagy talap edip başlapdylar. Şonda bu gadagançylygyň zerurlygy hem, ulaglaryň aýnalarynyň garaldylmagynyň “ýol-ulag hadysasynyň döremegine sebäp bolup bilýändigi” bilen düşündirilipdi.
Mundanam başga, soňky ýyllarda türkmen häkimiýetleri ýollary özleriniň kesgitlän talaplaryna laýyk gelmeýän, ulaglardan “arassalamak” boýunça hem dürli çäreleri alyp barýarlar.
Şu ýylyň sentýabr aýynda Aşgabatda geçirilen Ýapyk binalarda we söweş sungaty boýunça V Aziýa oýunlaryna bäş aý çemesi wagt galanda, PÝGG-niň işgärleri paýtagtda “Waz”, “Žiguli” kysymly awtoulaglary ýygnap başlapdylar. Şonda ýaşaýjylar bu çäräniň paýtagtyň köçelerini köne ulaglardan ‘arassalamak’ üçin geçirilýändigini aýdypdylar.
2013-nji ýylyň 1-nji martyndan bolsa, ýurda getirilýän awtoulaglaryň zawoddan goýberilen senesiniň 5 ýyldan köp bolmaly däldigi barada ýörite karar kabul edildi.
2015-nji ýylda bolsa, gara reňkli maşynlary ýurda getirmäge düýbünden gadagançylyk girizildi. Şeýle-de, şol ýylda airbagsyz, ýagny howpsuzlyk ýassygy (janýassygy – red.) bolmadyk awtoulaglary hem ýurda goýbermek gadagan edildi.
Sözümizi jemläp aýtsak, türkmen häkimiýetleri ýokarky ulag gadagançylyklary barada ilata düşündiriş bermän gelýärler. Bu gadagançylyklar hakynda ýurduň metbugatynda hem mesele gozgalmaýar.


text:
Tmhits näme?
Tmhits Merkezi Aziyanyn aýdymlaryny we wideokliplerini özünde jemleýän ilkinji Turkmen aýdym-saz saýty, Tmhits 2005-nji ýyldan bäri öz diňleýjilerine hyzmat edýän we wagta görä özünde birnäçe ösüşlere eýýe bolan saýtdyr. Doly maglumatlary Biz hakynda
bölüminde okap bilersiňiz.
Näme üçin hasap açmaly?
Tmhits-de taze hasap achyp:
- Aýdym we wideo ýükläp bolar
- Düşündirişleri okap we ýazyp bolar
- Reýtingde we sowalnamada gatnaşmak bolar
- Hususy pleýlistleri döredip we dostlaryň bilen paýlaşyp bolar
- Tmhits agzalary bilen habarlasyp bolar
- Tmhits täzeliklerinden habar alyp bolar
Ulanyş töleglimi?
Tmhits-de hasaba alyş, online radio hem-de aýdym we wideoklip diňlemek tölegsizdir.
Aýdymlara we wideokliplere nireden seretmeli?
Diňlemek islän aýdymlaryňyzy saýtyn baş sahypasyndaky Klipler
we Saz
bölümlerinden Ƶanrna görä, Aýdymçy adyna görä we Aýdymçynyň ýaşaýan döwletine görä saýlap diňläp bilersiňiz.
Näme üçin dünýä belli aýdymçylar Tmhitsde ýok? Michael Jakson ýa-da Alla Pugaçowa diňlemek isleýänler näme edip biler?
Tmhits Merkezi Aziýanyň aýdym-saz saýty bolanlygy sebäpli ol aýdymçylaryň eserleri bizde ýok. Eger beýle aýdymçylary diňlemek isleseňiz başga aýdym-saz saýtlary bar. Şeýle saýtlardan gözlemegiňizi maslahat berýäris.
Hasap nädip açmaly?
Tmhits-de hasap açmak üçin baş sahypadaky Agza boluň
bölümine girip ol ýerde soralan soraglara jogap bermek ýeterlikdir.
Eger giriş e-mailimi ýa-da açar sözümi unutsam näme bolar?
Eger-de siz giriş e-mailiňizi ýa-da açar sözüňizi unutsaňyz Agza girişi sahypasynyň aşagyndaky Men ulgama girip bilemok
atly bölüme girip, ol ýerdäki soraglara görä bizden
kömek sorap bilersiňiz.
Ulanyjy adymy üýtgedip bilýänmi?
Häzirki wagtda ulanyjylar öz ulanyjy adyny üýtgedip bilenok. Şahsy
sebäplere göra üýtgetmek isleseňiz bize
yüz tutup bilersiňiz.
Halaýanlarym näme?
Her aýdymyň we wideoklibiň aşagyndaky ýa-da aýdymçynyň sahypasyndaky gyzyl ýürek şekiline basyp aýdymy, wideoklibi we aýdymçyny halaýanlarym-a goşup bilersiňiz. Halaýanlarym bölümi halaýan aýdymçyňyzy we eserleriňizi islän wagtyňyz diňlemek üçin peýdalydyr.
Habarnama näme?
Tmhits hasaby bolan her agzanyň saýtdaky agzalar bilen habarlaşmaga mümkinçiligi bardyr. Ony hem habarnama bölümi arkaly amala aşyryp bilersiňiz.
Meniň websaýtym näme?
Saýtda islendik agzanyň maglumatlaryny görmek üçin ol agzanyň websaýtyna girmegiňiz ýeterlikdir.
Gözleg näme üçin gerek?
Tmhits-de islän aýdymlaryňyzy çalt tapmak üçin gözleg funksiýasyny peýdalanyp bilersiňiz
Aýdym nähili ýüklenilýär?
Saýta aýdym ýüklemek üçin baş sahypadaky ýükle bölümine girip düzgünnamany yzarlamaly.
Aýdymlar diňe MP3 formatda
Faýlyň iň uly möçberi 20 MB
Aýdymy ýüklemezden öň onuň Tmhits-de ýoklugyna göz ýetiriň
Ýüklenen aýdymlar müdirlik tarapyndan barlanandan soň saýtda elýeterlidir.
Näçe isleseňiz ýükläň! Bir aýdymy ýükländen soň, derrew beýleki aýdymy ýükläp bilersiňiz. Saýtda aýdymyňyzyň çykmagyna garaşmak hökman däl.
Wideoklip nähili ýüklenilýär?
Saýta wideoklip ýüklemek üçin baş sahypadaky ýükle
bölümine girip düzgünnamany yzarlamaly.
Faýlyň iň ýokary ölçegi 200 MB
Wideony ýüklemezden öň, gaýrat edip onuň Tmhitsde ýoklugyna göz ýetiriň.
Ýüklenen wideo ýolbaşçylar tarapyndan gözden geçirilenden soň saýtda elýeterli bolup bilýär.
Sizden bölümine islän mowzugyňyzdaky wideolary ýükläp bilersiňiz. Emma ýaş çäklendirilen wideolara Tmhits rugsat berenok.
Islegiňize görä ýükläň! Bir wideony ýükläniňizden soň, Siz şol wagtyň özünde Indiki faýllary ýükläp bilersiňiz. Size saýtda wideo görünýänçä garaşmak hökman däl.
Fotosuratlar nähili ýüklenilýär?
Saýta aýdymçynyň fotosuratyny ýüklemek üçin şol aýdymçynyň sahypasyndaky “Bu aýdymçynyň suratyny goş” bölümine girip goýup bilersiňiz.
Aýdymçy nähili hasap açmaly?
Registrasiya
geçen soñ bize ýüz tutuñ (mail @ tmhits . com), size Aýdymçy hasaby beriler.
Meniň aýdymlarymy menden habarsyz kim ýükleýär?
Tmhitsta herbir ulanyjy aydym/wideo yüklap biler. Egerde materialynyzy ayyrjak bolsanyz dowamyny okan.
Meniň aýdymymy göwnüme ýaramaýan hilde görsem näme etmeli?
Eger aýdymlaryňyzyň ýa-da wideoklipleriňiziň hilini halamasaňyz we sizde ondan gowy hilde bar bolsa, onda mail
tmhits.com e-mail arkaly biz bilen habarlaşyň. Biz islegiňize görä üýtgedip bileris.
Meniň we eserlerimiň ýalňyşlyklaryny nähili düzetmeli?
Eseriňizdäki we adyňyzdaky ýalňyşlyklary düzetmek üçin bize ýalňyşy we dogry gornüşini e-mail arkaly ugratsaňyz biz düzederis.
Göwne degiji sözler bilen ýazylan düşündirişleri aýryp bolýarmy?
Eger-de düşündirişde siziň şahsyýetinizi kemsidiji sözler bolsa onda aýyryp bileris. Aýyrmak üçin biz bilen habarlaşyp bilersiňiz.
Eserimiň saýtda bolmagyny islämok, näme edip bilerin?
Tmhits aýdymçynyň döredijilik hukugyny mydama hormatlaýar. Şonuň üçin eger öz aýdymlaryňyzyň biziň saýtymyzda bolmagyny islemeseňiz biz bilen habarlaşyp bilersiňiz.
CD we DVD-lerimi siziň saýtyňyzda satyp bilerinmi?
Howwa. Doly maglumatlar üçin biz bilen habarlaşyň.
Taýyn eserlerimden CD ýazyp bilersiňizmi?
Howwa, Tmhitsde taýyn aýdymlaryňyz üçin kämil derejede CD we DVD ýazmana doly mümkinçilik bar. Munuň üçin bir şertimiz bar, ol hem iň az 20 CD ýazdyrmak.
Köp aýdym we wideoklibim bar, size bersem özüňiz ýükleýäňizmi?
Howwa. Bu barada biz bilen habarlaşyň. Biz size islegiňize görä Türkmenistandaky salgymyzy ýa-da ABŞ-daky salgymyzy berip bileris.
Men näme üçin eserlerimi Tmhits-e goýmaly?
Siziň öz eserleriňizi Tmhits-e goýmak arkaly birnäçe peýdalar gazanyp biljegiňize ynanýarys:
- Ähli raýatlar tarapyndan we hususan ýaşlaryň arasynda tanalmak
- Muşdaklar bilen göni aragatnaşykda bolmak
- Biz sizi tölegsiz mahabatlandyrýarys
- Dünýä arenasyna adyňyzy cykarmak
- Hususy web sahypaňyz bolar


text:
ABŞ 12 gün soň Indoneziýa gynanç bildirdi
ABŞ-nyň Döwlet sekretary Maýk Pompeo 28-nji sentýabrda bolan ýer titremesi we sunami apaty sebäpli uly ýitgi çeken Indoneziýa 12 gün soň gynanç bildirdi
ABŞ-nyň Döwlet sekretarlygynyň metbugat geňeşçisi Nauert, Pompeonyň Indoneziýanyň Daşary işler ministri Retno Marsudi bilen 10-njy oktýabrda geçiren telefon arkaly söhbetdeşligi barada ýazmaça beýanat berdi.
Nauert beýanatynda Döwlet sekretary Pompeonyň Marsuda ýer titremesinde ýogalanlar sebäpli gynanç bildirendigini aýtdy.
Nauert beýanatynda Pompeo bilen Marsudiniň Indoneziýanyň tebigy apatlara garşy alyp barýan göreşiň çäginde ABŞ-nyň berýän kömekleri barada pikir alyşandygyny ýatlatdy


text:
Автор: webkelle
Создана: 28 Сент 2018 в 04:16 Название: adyny bilemok
Ärdigini telpek tassyklamaýar, Ärdigine güwä geçmeýär murty. Döşüne kakaýana är diýjek bolsaň Onda är diýleniň bolmaz gytlygy. Eýsem diňe daş görnüşi boýunça Parhlymydyr bürgüt gara gargadan? Ýok! Bürgütler inip bilýär ok ýaly Kemerlerden,Howply,Uçut gaýadan. -Meniňem-ä adam tanaýmam bardyr Diýip şyňňyrdady owadan teňňe – Gelsin bärik! – Çöp döwen deý edeýin: Äre-är diýeýin, Ýeňňä-de ýeňňe! Soňra men ýüz tutdum belent daglara Daglar soragymyň jogabyn berdi: -Çyn bilen ýalany är kimin saýgar – Ine är bolmagyň ýene bir şerti.


text:
Russiýanyň “Gazprom” kärhanasy öňümizdäki ýyldan başlap, ýaňadandan Türkmenistandan gazy import edip biljekdigini aýdýar. Ýatlatsak, energiýa kärhanasy mundan üç ýyl ozal, baha dawalary sebäpli, türkmen gazyndan ýüz öwrüpdi.
“Gazpromyň” başlygy Alekseý Miller 9-njy oktýabrda Aşgabada eden saparynyň dowamynda türkmen gazynyň importyny täzeden ýola goýmak ugrunda gepleşikleriň geçirilendigini mälim etdi.
“Biz ýakyn geljekde, ýagny 2019-njy 1-nji ýanwaryndan başlap “Gazpromyň” türkmen gazyny satyn alyp başlamagy ugrunda gepleşikleri geçirýäris” diýip, Miller belledi. Ol täze ylalaşygyň şerteriniň jikme-jiklerine ýene garalmalydygyny sözüne goşdy.
Şol bir wagtda, import ediljek türkmen gazynyň möçberi, şeýle-de onuň nyrhy barada goşmaça maglumat berilmedi.
Bu aralykda, energiýa ekspertleri häzirki pursatda Russiýanyň – öz gaz ýataklaryny nazara alanyňda – başga bir döwletden mawy ýangyjy satyn almaga mätäçliginiň ýokdugyny belleýärler. Azatlyk Radiosynyň Merkezi Aziýa boýunça eksperti we Türkmenistanyň energiýa pudagyny içginden yzarlaýan Brýus Panniýer Milleriň beýanatynyň aňyrsynda başga bir ylalaşyklaryň bolmagynyň mümkindigini çaklaýar.
“Bu ýerde esasy sorag: ‘Näme üçin Russiýa türkmen gazyny satyn aljak bolýar?’. ‘Gazprom’ ýeterlik derejede öz gaz ýataklaryny özleşdirdi. Olaryň türkmen gazyna mätäçligi ýok. Aslynda, bu ozalky, Türkmenistandan gazy satan alan ýyllarynda hem şeýledi. Bärde perdäniň aňyrsynda düýbünden başga bir söwdanyň bolandygy anyk. Emma, nähili söwda? Bilşimiz ýaly, Kreml daşary syýasatda öz bähbitlerini ilerletmek üçin ‘Gazpromy’ diýseň işjeň ulanýar” diýip, Panniýer belledi.
Panniýer ýagdaýlaryň nähili özgerjekdigini ýene görmeli boljakdygyny, ýöne häzir agyr ykdysady krizisi başdan geçirýän Türkmenistanyň Russiýa bilen ylalaşygyň öwezine Trans-hazar proýektinden el çekmäge razylaşan bolmagynyň mümkindigini çaklaýar.
Türkmenistanyň we Russiýanyň özara gaz söwdasy 2003-nji ýylyň 10-njy aprelinde iki ýurduň prezidentleriniň Moskwada baglaşan 25 ýyllyk gaz ylalaşygynyň esasynda alnyp barylýar.
Şol ylalaşyk boýunça ilkinji üç ýyl üçin gazyň her müň kubometriniň bahasynyň 44 amerikan dollary möçberinde kesgitlenendigi, 2009-njy we 2028-nji ýyllar aralygynda Russiýanyň Türkmenistandan ýylda 70-80 milliard kubometr gazy satyn aljakdygy habar berildi.
Emma 2003-nji ýyldan 2015-nji ýyla çenli “Gazpromyň” “Türkmengazdan” satyn alýan gazynyň möçberi ýylda 42 milliard kubometrden 4 milliarda çenli azaldyldy.
Aşgabadyň we türkmen gazynyň öňki esasy hyrydary Moskwanyň arasynda gaz hyzmatdaşlygyndaky krizis 2009-njy ýylda başlandy.
Türkmenistan 9-njy aprelde Orta Aziýa-Merkez (САЦ-4) gazgeçirijisinde dörän partlamada Russiýany aýyplap, “Gazpromyň” gazgeçirijisinden alýan gazynyň möçberini öňünden duýdurman birtaraplaýyn azaltmagynyň partlama getirendigini aýtdy.
Iki ýurduň özara gaz söwdasy 2010-njy ýylyň 9-njy ýanwarynda gaýtadan dikeldildi. Türkmenistanyň we Russiýanyň gaz söwdasynyň ylalaşylan möçberiniň ýylda 30 milliard kubometrden ybaratdygy habar berildi. Emma 2009-2014-nji ýyllarda “Gazprom” Türkmenistandan ýylda 11 milliard kubometr derejesinde gaz satyn aldy.
“Gazprom” 2015-nji ýylda Türkmenistandan satyn alýan gazyny 4 milliarda çenli azaltjakdygyny 2014-nji ýylyň aýagynda mälim etdi.
Bu dawa 2015-nji ýylyň başynda, Türkmenistan “Gazpromy” satyn alan gazynyň bahasyny tölemezlikde aýyplanda ýetjek ýerine baryp ýetdi.
Moskwa bu aýyplama aýyplama bilen jogap berdi we 2015-nji ýylyň iýunynda, “Gazprom Eksport” ‘Türkmengaz” döwlet konserniniň üstünden Stokgolmadaky arbitraž suduna şikaýat etdi. Ol şikaýatda Türkmenistandan satyn alnan gazyň bahasyna gaýtadan seretmek soralýardy we Aşgabadyň 5 milliard dollar tölegi yzyna gaýtarmagy talap edilýärdi.
Bu talaplar “Türkmengazyň” 2016-njy ýylyň ýanwarynda “Gazprom” bilen şertnamasyny birtaraply bozmagyna, “Gazpromyň” bolsa 2016-njy ýylyň başyndan türkmen gazyny satyn almagy bes etmegine alyp geldi.
Şol bir wagtda, Merkezi Aziýa boýunça ekspert Brýus Panniýer Moskwanyň 4 milliard kub metrden artyk türkmen gazyny satyn aljakdygyna garaşmaýandygyny, şeýle-de bu söwdadan geljek pullaryň nagt pul ýetmezçiliginden kösenýän türkmen gaznasyna duýýarlyk derejede goltgy berjekdigini çaklamaýandygyny aýtdy.
Galyberse-de, agyr ykdysady krizisi başdan geçirýän Türkmenistan gaz söwdasynda 2016-njy ýylda Russiýany, 2017-nji ýylda Eýrany ýitirenden soň, eksportda diňe Hytaýa garaşly bolup galypdy.